text:
Ku : MAMAT SASMITA
Baheula mah ngaranna téh Pieters Park, ngalap ngaran nu boga jasa
ngamajukeun kota Bandung, Pieters Sijthoff. Taman
munggran nu aya di ieu dayeuh, dijieun taun 1885.
Ari ayeuna mah disebutna Taman Dewi
Sartika sakapeung disebut Taman Merdéka pédah di gigireunana aya jalan Merdéka,
sakapeung disebut Taman Balai Kota.
Cék béja mah legana méh tilu
welas rébu méter pasagi. Kawilang lega keur taman di jero kota mah. Diurus dialus-alus, jukutna gé teu
weléh rapih, teu cokrom, teu barala. Atuh tatangkalan diurus. Tangkal nu
panggedéna meureun geus saumur jeung ayana taman, éta téh tangkal kihujan.
Taman
diurus dihadé-hadé, dibandingkeun jeung taman nu aya di ieu dayeuh, Taman Merdéka
dirawat pangalusna. Teu ngabibisani sabab di hareupeun Taman Merdéka aya Gedong
Papak, tempatna walikota ngantor, tempatna nu boga kakawasaan di ieu dayeuh. Jadi
narah mun nepi ka barala jeung kotor téh. Di gigireun gedong papak aya kantor
DPRD, tempat wakil rahayat sawala, rajeun dipaké nundutan, keun baé nundutan
gé, cék barudak ayeuna mah manusiawi kitu téh. Pantes mun Taman Merdeka
salawasna beresih téh, lantaran loba panon nu ngawaskeun.
Kasebutna gé taman, najan di kota, sok loba manuk.
Panglobana téh manuk piit.
Datangna ngabubuhan, sabubuhan
aya ratusna, aya rebuna, boa jumlah kabéhna mah ngajuta. Récét dina
tatangkalan, tinggeleber. Matak resep ningalina, tingaraclo dina jajalaleun nu
ditémbok di taman. Mun manggih kahakanan, récét disada bari parebut.
Teuing ti mana jolna manuk piit téh,
apan biasana manuk piit mah sok deukeut jeung sawah. Komo mun paré keur sedeng
beukah. Manuk piit rajeun jadi hama,
kudu digebah maké kokomprang atawa di sawah dipasang bebegig. Sawah ayana di
mana boa, sawah deukeut dayeuh geus euweuh.
Sigana manuk piit gé nyaluyukeun
diri jeung jaman nu geus robah. Dayeuh geus heurin ku tangtung, unggal poé metet
ku jalma, ku mobil, ku motor. Lahan keur engapan saeutik pisan, teu kaop aya
lahan apan sok buru-buru dieusian ku gedong, ku jalan aspal, ku jalan beton.
Tatangkalan kapaksa ngéléhan, siga nu isin masamoan, nyempod di juru bari kuru, iwal ti di
Taman Merdéka nu kaciri gagah.
Teu anéh lamun di Taman Merdéka
loba manuk. Ngarasa tengtrem mukim didinya, lantaran aya nu ngajaga, aya Satpol
PP nu ngajaga gedong Papak, ngajaga gedong DPRD, ngajaga Taman Merdéka beurang
jeung peuting. Moal aya nu wani ngalumpreng ka dinya bari
mamawa bedil mimis, moal aya nu wani ngulampreng ka dinya bari masang leugeut atawa pitapak. Teu salah
mun disebut Satpol PP sobat dalitna manuk piit. Manuk piit néangan kahakanan
lain di sawah tapi di lolongkrang antara beton jeung beton. Ukur mulungan
kahakanan nu murag.
Kang Sabri, pagawé nu sok ngurus
Taman Merdéka, rajeun nalingakeun kalakuan manuk piit. Nalingakeunana téh kitu
we saliwat-saliwat, rajeun bari sasapu atawa bari diuk sidéngdang dina
témbok dina mangsa reureuh gawé. Teuing naon pangkatna Kang Sabri téh, ngan
sapopoéna sok maké baju sépé, baju dril nu sok remen dipaké ku pagawé nagri.
Ngan baju Kang Sabri mah teu rimbil ku atribut, teu rimbil ku tanda, polos wé,
ongkoh deuih bajuna gé geus lalayu sekar. Cenah mah Kang Sabri téh pagawé
kontrakan abadi.
Rebun-rebun kénéh geus saged. Méméh
pagawé nu séjén datang, Kang Sabri mah geus ngosrék sasapu, nyapukeun runtah,
aya kalakay, aya keretas, aya bungkus urut kadaharan jeung rupa-rupa deui
runtah. Nu panglobana disapukeun téh kokotor manuk piit. Nu kacida ripuhna mah lima bulan sakali, sabab
manuk piit sok napuk pisan. Lain ngarébu deui boa-boa ngajuta lobana, siga
pangeusi ieu dayeuh, geus ngajuta.
Taman Merdéka pibuh ku manuk
piit. Dina tatangkalan, dina témbok, dina bangku, dina jukut, dina lampu, dina
kabel, dina hateup gedong papak, dina hateup gedong DPRD, reuteum ku manuk
piit. Ari di luareun Taman Merdéka mah manuk piit téh teu daékeun, siga aya
wates rohang nu ngahalangan. Manuk piit siga nu ngarti, mun ngarempak wates
rohang, éta téh kasalahan. Cék Kang Sabri, mun aya manuk piit ngarempak, tangtu
diudag ku manuk piit nu séjén, dibintih, dipacok, sina balik deui ka Taman Merdéka.
Di Taman Merdéka manuk piit boga kabébasan, rék kiih, rek ngising, rek
nundutan, rek silih bintih, silih pacok, silih asih, silih asuh silih asah gé
meunang. Cek Kang Sabri deui, abong kéna ngaranna Taman Merdéka manuk piit gé
merdéka pisan. Padahal manuk piit mah teu kawentar manuk tukang diadu.
Kajadian kitu téh cék Kang Sabri
mah lima bulan
sakali. Teuing bener henteuna mah. Jeung duka teuing naha
bet milih angka lima naha
pédah Pancasila aya lima, teuing pédah milih
pamingpin lima
taun sakali, teuing pédah naon. Ari cék Kang Sabri mah pédah manuk piit ngendogna
sok aya lima. Naha enya endog piit sok aya lima? Teuing atuh cék Kang Sabri kénéh bari seuri nyeuleukeuteuk.
Mun geus manuk piit ngajuta di
Taman Merdéka, Kang Sabri asa jadi jalma pangripuhna. Ripuh meresihan
kokotorna. Kokotorna téh leutik ukur sagedé kacang kadelé, tapi mun
mangjuta-juta, apan jadi loba. Jaba mun napel dina témbok, hésé meresihanana,
kudu digusruk ku sikat injuk. Napelna siga maké leugeut, mangkaning di unggal
tempat, di hareupeun gedong Papak, di hareupeun gedong DPRD, di handapeun
tangkal kihujan, dina jukut, pinuh di sakuriling bungking Taman Merdéka.
Kokotor manuk murukpluk ti luhur lir hujan ngagebrét. Manuk piit lain baé ngan
sakadar ting araclo dina tangkal atawa hateup tapi deuih ngabuis ting geleber. Kasebutna
manuk najan keur hiber ngageleber, angger wé morocotkeun kokotor. Sabudeureun
Taman Merdéka jadi liuh, lir ceudeum, geuneuk maleukmeuk. Atuh mokaha, sing
saha baé nu ngaliwat ka Taman Merdéka teu maké payung bajuna pasti pinuh ku
kokotor manuk piit. Kitu deui mun aya tamu ka gegedén di gedong Papak, kudu wé
diburu dibéré payung méméh kaluar tina mobilna. Ngan mobilna nu ngagulusur ka
hareupeun gedong Papak pasti kotor ku kokotor manuk piit. Tah ngaburu méré
payung téh geus jadi tugas Kang Sabri, kalan kalan sok digenténan ku anggota
Satpol PP nu keur tugas.
Anggota DPRD mindeng kutuk
gendeng bari
jejebris meresihan kokotor manuk piit dina baju, mangkaning bajuna téh nu
nyiripit beresih, jadina awor antara bau minyak seungit jeung bauna kokotor
manuk piit. Ari walikota mah tara pisan
kapuragan ku kokotor manuk piit, da sagalana geus sayaga. Barang jol gé geus
disadiakeun payung, ngan ban mobil nu pinuh ramiping ku kokotor manuk piit téh,
kitu deui sapatuna Waas ningalina gegedén leumpangna jéjéngkéan, siga jéjérégéd
pédah nincak kokotor manuk. Ngumbah mobil jeung meresihan gilinding mobil mah
bagian supir, ari ngumbah sapatuna mah bagian Kang Sabri. Mun luyu jeung
tupoksi mah Kang Sabri téh meresihan taman, béhna sagala pagawéan dicabak, ti
mimiti ngababad jukut, ngumbah mobil, mangmeulikeun cai kopi, nyadiakeun payung
nepi ka meresihan solokan jeung ngumbah sapatu. Najan kitu Kang Sabri teu weléh sadrah, nampa kana milik diri
bagja awak, teu ngaleuleungit éta gé sok aya wé rejeki, boh duit sésa meuli
kopi da sok terus dibikeun ka dirina, atawa buruh ngumbah mobil.
Manuk piit mun sajodo mah matak
lucu ningalina, ari ngajuta mah jadi monstér nu pikakeueungeun. Kungsi aya
sawala rongkah kumaha carana ngagebah manuk piit ti Taman Merdéka. Demi
alesanana manuk piit geus ngaganggu katengtreman pagawé di pusat pamaréntahan
ieu dayeuh. Manuk piit geus ngarurujit gedong sigrong tempat dalem ngageugeuh.
Manuk piit geus mawa cambal nu hésé diubaran najan maké tumbal. Manuk piit geus
ngéra-ngéra juragan pangersa.
Dina sawala loba nu
paheuras-heuras genggerong, ragot, silih témpas ngadu arguméntasi. Aya nu
nyebutkeun supaya masang bebegig sing loba, aya nu nyebutkeun sangkan menta
bantuan tentara, aya deui nu nyebutkeun kudu miara heulang, aya ngusulkeun
nyieun spéker sora jalma ayeuh-ayeuhan, malah aya nu ngusulkeun sangkan
disemprot ku racun hama. Hasil sawala manuk piit diantepkeun sina kahayangna,
alesanana sakali mangsa mah manusa kudu ngéléhan keur kasaimbangan alam jeung
ongkoh napukna manuk piit téh teu lila paling lila gé ukur dua minggu dina lima bulan. Didieu manusa
diuji kasabaran tur welas asihna ka alam. Walikota kapaksa nurut, ari
kahayangna mah sabudeureun balé kota
téh beresih, resik tur asri. Celengkeung téh aya nu némbal, sigana ti
organisasi lingkungan hidup atawa ti mahasiswa, cenah keur walikota mah nu
kacida pentingna nyaéta beresih haté, jujur tur amanah dina ngajalankeun pancén
gawé. Ari sual beresih di pakarangan mah geus aya tukangna, geus aya ahlina nu
beberesih unggal poé.
Pagawéan Kang Sabri salila dua
minggu mah kacida lobana, nepi ka ménta bantuan tanaga ti nu sok beberesih
taman di sabudeureun ieu dayeuh. Sapoé-sapoéna kokotor manuk piit téh dikumpulkeun, aya kana ratusan karung, geus
aya nu narima, dijual ka tukang kembang sisi jalan. Lumayan keur nambah
panghasilan. Atuh sawaréh dipaké gemuk kana kekembangan di taman.
Kang Sabri rajeun nelek-nelek
kalakuan manuk piit, nu kaciri ku Kang Sabri, manuk piit ngariungna téh teu
sagawayah, kudu sasama kelompokna, mun salah asup kalah dibintih atawa
dipacokan ku nu séjén. Mun pamingpinna hiber bawahanana ngilu hiber, nuturkeun
pamingpinna. Nu matak hiberna tara
sosoranganan, kudu wé aleut-aleutan, ngabubuhan téa. Sabubuhan téh aya ratusna
boa aya rébuna. Teu béda jeung jelema, mun pamingpinna indit apan sok
dialeut-aleut, siga nu dikokojokeun pisan. Sagala kahayang pamingpin tara dipungpang. Dalah jalan keur macét gé apan sok guguikan
maké sirine, sangkan rahayat nyisi. Gegedén mah penting ari rahayat mah teu
penting matak kudu nyisi.
Mimiti manuk piit nu aya di Taman
Merdéka obyag, récét, ting-alacreug, babatek awak, récét pada baturna. Kituna
saminggu. Minggu kaduana tuluy sakabéhna ngapung, awang-awang Taman Merdéka
pinuh. Manuk piit ngapung ngawangun formasi lir tihang kacida badagna, nanjeur
ka luhur, murilit siga tihang dibeulit ku oyot. Atawa siga angin puyuh badag nu
nyapu kekebul, nu nyapu runtah, nanjeur semu melengkung. Ti dinya aya nu misah
sababaraha bubuhan, dimimitian ku nu pangluhurna kaluar tina formasi nanjeur,
saterusna dituturkeun ku sabubuhan nu séjén, nepi ka aya sababaraha bubuhan.
Nu ahéng, unggal bubuhan siga nu
diadu taktik, pikeun silih éléhkeun. Da kaciri siga nu silih serang. Dina
sabubuhan manuk piit nu keur hiber aya nu siga ngawangun formasi seuseukeut
tumbak, aya nu siga panyapit hurang, aya deui nu siga buhaya calangap, aya
deuih nu ngagulung buleud siga bal beliter jeung rupa-rupa deui.
Kituna téh ti mimiti isuk-isuk,
ti mimiti panon poé meleték, nepi ka soré, nepi ka surup panon poé, silih
serang silih gitik, manuk piit nu tatu muruluk ti langit, loba nu jengker
sapada harita. Sésa kelompok nu ngarasa éléh tuluy kabur, hiber ka mana
boa, nepi ka tinggal sabubuhan nu
pangunggulna, jadi pangawasa Taman Merdéka.
Salila manuk piit silih gitik nu
ripuh téh Kang Sabri, éta tuda bangké manuk piit pabalatak di Taman Merdéka,
mun elat meresihan bakal jadi bau bangké. Mangkaning loba pisan, mun diakut
kana mobil treuk moal cukup ku lima treuk. Meresihan Taman Merdéka teh teu
cukup ku sapoé, aya kana lima poéna, kitu gé dibantuan ku dines kabersihan.
Walikota mindeng gegelendeng, ma enya manusa éléh ku manuk piit, kitu pokna,
pédah di Taman Merdéka meleber bau bangké■
(Dimuat dina Tribun Jabar Salasa 8 Mei 2012, Rebo 9 Mei 2012, Kemis 10 Mei 2012)


c: text/html

text:
“mengapa rasa percaya diri (self confidence) begitu penting dalam-kehidupan individu, lalu apakah kurangnya rasa percaya diri diperbaiki sehingga tidak menghambat perkembangan individu dalam menjalankan tugas sehari-hari maupun dalam hubungan interpersonal. Jika memang rasa kurang pencaya diri dapat diperbaiki, maka langkah-langkah apa yang harus dilakukan.”
Rabu, 29 September 2010
Pupuh nya eta rakitan puisi (wangun ugeran) tradisional, anu ka uger ku rupa-rupa patokan boh wangunan boh eusina. Pupuh nya eta puisi anu kauger ku guru lagu, guru wilangan jeung jumlah padalisan dina sapada.
Anu dimaksud guru lagu nya eta sora (vokal) dina engang panungtung unggal padalisan. Sedengkeun guru wilangan nya eta jumlah (reana) engang dina unggal padalisan.
Dina sastra Sunda pupuh teh aya tujuh belas nya eta : Kinanti, Asmarandana, Sinom, Dandanggula, Balakbak, Maskumambang, Ladrang, Pucung, Lambang, Mijil, Durma, Pangkur, Gambuh, Gurisa, Wirangrong, Magatru, jeung Jurudemung. Nu tujuhbelas ka bagi kana dua kelompok nya eta:
1. Sekar ageung (KSAD) nya eta Kiananti, Sinom, Asmarandana, Dangdangula, di sebut sekar ageung lantaran pang seringna di pake dina guguritan.
2. Sekar alit nya eta sesa tina sekar ageung, disebut sekar alit lantaran pupuh ieu langka dipake dina guguritan atawa puisi heubeul liana.
a. Asmarandana
Numutkeun M. A. Salmun (1963) :47) kecap asmarandana teh asalna tina basa Sansekerta “Smara” jeung “dahana” ; smara ( asmara) hartina birahi atawa duriat, dahan hartina seuneu. jadi hartina nya eta seunue birahi. Watek pupuh Asmarandana umumna digunakeun pikeun ngagambarkeun birahi, silih asih atawa nasihat.
Conto pupuh Asmarandaan
Mun ujang nyiar pangarti
Terus sakola ka kota
Sing jadi murid rancage
Bener pinter bari sehat
Mika heman sasama
Asih kanu jadi guru
Gaganti ema jeung bapa
Analisis pupuh diluhur
1) Jumlah padalisan dina sapasang : 7 padalisan
2) Guru wilangan jeung guru lagu
a. Padalisan ka 1 : 8i
b. Padalisan ka 2 : 8a
c. Padalisan ka 3 : 8 e/o
d. Padalisan ka 4 : 8a
e. Padalisan ka 5 : 7a
f. Padalisan ka 6 : 8a
g. Padalisan ka 7 : 8u
3) Watek dina ieu pupuh nya eta piwuruk tawa nasihat, ti hiji kolot kanu jadi anak. Piwuruk eta ka gambar dina padalisan “Sing jadi murid rancage, bener pinter bari sehat, mika heman ka sasama, asih kanu jadi guru.”
b. Dangdanggula
Numutkeun M. A. Salmun (1963 : 47) ngaran dangdanggula tina kecap dangdang, robah jadi dengang hartina kawih. Jadi dangdanggula hartina kawih manis. Pupuh Dangdanggula mindeng digunakeun dina wawacan/guguritan jeung kaasup kana sekar ageung. Watekna kabungah/kaagungan.
Conto pupuh Dangdanggula
Pasosore nyawang Bandung asri
Basa kuring ulin ka Isola
Tidieu ti belah kaler
Tembong di lingkung gunung
Kota kembang bangun nu sepi
Bet teu kapieng sora
Da geus puguh jauh
Langitna kacida lenglan
Estu taya mega bodas aling-aling
Poe ieu bnengras pisan
Analisis pupuh diluhur
1) Jumlah padalisan dina sapasa : 10 padalisan
2) Guru wilangan jeung guru lagu
a. Padalisan ka 1 : 10i
b. Padalisan ka 2 : 10a
c. Padalisan ka 3 : 8 e/o
d. Padalisan ka 4 :7u
e. Padalisan ka 5 : 9i
f. Padalisan ka 6 :7a
g. Padalisan ka 7 : 6u
h. Padalisan ka 8 : 8a
i. Padalisan ka 9 : 12i
j. Padalisan ka 10 :7a
3) Watek pupuh nu kagambar dina eta pu[puh nya eta kaendahan
c. Balakbak
Pupuh Balakbak di[ake pikeun ngagambarkeun pikakaseurieun / lulucon. Guru wilanganana (ngaruntuy) 15,15, 15, engang jeung guru laguna e, e, e. Pupuh Balakbak kaasup sekar alit.
Conto pupuh Balakbak
Aya warung sisi jalan rame pisan , Citameng
Awewena-Awewea luas-luis geulis pisan, ngagoreng
Lalakina-lalakina los ka pipir nyoo monyet, nyanggeren
Analisis pupuh di luhur
1) Jumlah padalisan dina sapada : 3 padalisan
2) Guru wilangan jeung guru lagu :
a. Padalisan ka 1 : 15e/12+3e
b. Padalisan ka 2 : 15e/ 12+3e
c. Padalisan ka 3 : 15e/12+3e
3) Watek Pupuh
Watek dina ieu pupuh nya eta ngagambarkeun warung di sisi jalan anu rame tur aya guguyon ti tukang warungna eta.
- pupujian –
Bisa dipastikeun yén ayana pupujian di masarakat Sunda téh sabada urang Sunda ngagem agama Islam. Hal ieu luyu jeung eusi pupujian nu salawasna ngeunaan kaagamaan.
Pupujian téh nya éta puisi buhun anu eusina nyoko kana ajaran agama Islam. Pupujian téh asalna tina sa’ir, nya éta puisi tina sastra Arab. Nu matak umumna pupujian wangunna téh méh taya bédana jeung sa’ir. Diwangun ku opat padalisan dina sapadana, sarta unggal padalisan diwangun ku dalapan engang. Tapi aya ogé anu diwangun ku dua padalisan dina sapadana; genep padalisan dina sapadana; jeung sajabana. Purwakanti nu aya dina pupujian, umumna purwakanti laraswekas.
Kartini spk. (1986:10) nyebutkeun yén pupujian téh gelarna di wewengkon pasantrén. Nyebarna pupujian ngaliwatan para santri, ti dinya ka masarakat, sarta ka sakola-sakola kaagamaan. Dina mangsa mimiti aya agama Islam, para kiayi satekah polah nepikeun pangajaran agama, salah sahijina dina wangun pupujian (Rusyana, 1971:12).
Cara macana, pupujian téh sok dikawihkeun atawa dinadomkeun. Umumna dibaracana téh di masjid saméméh solat, di madrasah, pasantrén, jeung dina acara-acara anu aya patalina jeung ka Islaman.
Fungsi Pupujian
Minangka seni, pupujian ngabogaan fungsi ekspresi pribadi jeung fungsi sosial. Dumasar hasil panalungtikan, fungsi social pupujian leuwih nonjol dibandingkeun jeung fungsi ekspresi pribadi (Rusyana, 1971:7). Pupujian digunakeun pikeun mangaruhan pikiran, parasaan, jeung kalakuan manusa, di sagigireun pikeun nepikeun ajaran agama. Pupujian mangrupa salah sahiji media atikan, nu eusina ngandung rupa-rupa naséhat jeung pangajaran agama, ku cara diapalkeun.
Papasingan Pupujian
Disawang tina eusi, pupujian téh bisa digolongkeun kana sababaraha golongan, diantarana:
a. Muji ka Gusti Alloh
Contona:
Ya Alloh nu sipat rohman
Ni’matna ngawalatraan
Sadayana kabagian
Ka nu kapir ka nu iman
b. Solawat ka Kangjeng Nabi
Contona:
Rohmat Alloh salam Alloh
Ka Toha utusan Alloh
Rohmat AAlloh salam Alloh
Ka Yasin kakasih Alloh
c. Do’a jeung Tobat ka Pangeran
Contona:
Mugi Gusti ngahampura
Kana dosa jisim abdi
Sareng dosa ibu rama
Dulur muslimat muslimin
d. Pepeling
Contona:
Anak Adam di dunya anjeung ngumbara
Hirup anjeun di dunya téh moal lila
e. Ajaran Agama
Contona:
Pardu wudu aya genep sadayana
Hiji niat kadua ngumbah rarayna
Tiu ngumbah leungeun dua jeung sikuna
Opat ngusap saalit tina sirahna
Lima ngumbah suku dua jeung muncangna
Genep tartib sing puguh runtuyanana
Sedengkeun M.A. Suparman (dina Rosman, 1988) ngabagi pupujian jadi opat, nya éta:
a. nu heubeul muji ka nu heubeul
b. nu heubeul muji ka nu anyar
c. nu anyar muji ka nu heubeul, jeung
d. nu anyar muji ka nu anyar
- tembang –
Dina Kamus Basa Sunda R. A. Danadibrata (2006), tembang nya éta lagu jelema dina pupuh; tingali biskal, aleu, pupuh, haleuang, hariring, kawih, beluk. Tembang téh lagu anu teu bébas atawa kauger ku aturan, boh laguna, boh rumpakana. Anu kitu disebutna lagu tembang. Cianjuran sok disebut seni tembang, sabab lagu jeung rumpakana aya aturanana anu maneuh (pageuh).
LAGU JEMPLANG SÉRANG
(Pupuh Sinom)
Tos lami ngantos gamparan,
Kembang téh taya nu metik,
Mun kembang bisa ngomong mah,
Meureun naroskeun ka abdi,
Naha dunungan sepi,
Kaluman taya nu ngambung,
Dunungan atuh layad,
Ulah kahongjongan teuing,
Kembang ligar leungiteun dununganana.
Gamparan kumaha damang,
Abdi mah pangésto diri,
Raga mah jagjag waringkas,
Ngan ati anu prihatin,
Margi jadi ririwit,
Ku gamparan dibibingung,
Cacak menggah gamparan,
Ka abdi teu ngusik-ngusik,
Moal enya abdi gé wanton unjukan.
II. Rapat
Rapat mangrupa hiji kagiatan pikeun ngarengsekeun pasualan nu dianggap penting pikeun dibadamikeun jeung dipatotoskeun ku jalma rea. Aya sawatara hal anu perlu diperhatikeun dina rapat, diantarana:
Tatahar rapat
Bubuka rapat, jeung
Medar materi rapat
Tatahar rapat atawa persiap, diperlukeun saacan kagiatan rapat dilaksanakeun. Sedengkeun anu perlu ditataharkeun nya eta:
Saha wae nu rek diondang dina rapat
Naon nu rek dirapatkeun
Iraha waktuna
Dimana tempatna
Bubuka rapat, dimaksudkeun pikeun ngawilujengkeun ka nu hadir. Saperti ucapan-ucapan salam anu geus umum dipake, jeung panganteur. Lebah dieu pamingpin rapat nyebutkeun maksud jeung tujuannana.
Medar materi rapat, mangrupa kagiatan saenggeus muka rapat, nya eta ngawincik bahan nu rek dirapatkeun. Wincikan tina topic nu geus ditangtukeun.
Aya sababaraha hal nu perlu diperhatikeun upama rek mingpin rapat, sangkan lumangsung kalawan lancer. Diantarana:
1. Catet materi nu rek dirapatkeun
2. Siapkeun notulen, nya eta tukang nulis hal-hal anu penting dina rapat. Utamana hasil rapat
3. Usahakeun rapat dimimitian saluyu jeung waktu nu geus ditangtukeun
4. Sanggeus sarerea karumpul, langsung buka:
Ngucapkeun salam
Ngahaturkeun nuhun ka nu hadir
Sebutkeun materi/pasualan nu rek dirapatkeun
Sakira perlu sebutkeun tata-tertib salila rapat
5. Dina waktuna mere kasempetan ka hadirin nyarita, kudu diwatesan boh waktuna, boh jumlahna.
6. Upama aya pananya, jawabanana ulah ngayayay, tapi sing tandes jeung ringkes.
7. Upama geus meunang kacindekan, gancang tutup. Ulah poho ngahaturkeun nuhun ka nu hadir.
III. Bewara
Bewara biasa disebut oge pangumuman. Bewara mangrupa hiji beja atawa informasi anu dianggap perlu dipikanyaho ku jalma sejen. Tujuanana rupa-rupa, aya nu mangrupa uar pangajak, iklan, propaganda atawa promosi, jeung sajabana. Sangkan bewara bisa ditarima ku panitenna, tangtu aya sawatara hal anu kudu diperhatikeun. Diantarana: basa anu dipake, lentong, tatakrama basa, jeung anggah-ungguhna.
IV. Ngawawancara
Wawancara nya eta meunangkeun informasi ku cara nanyakeun langsung ka nara sumber (nu diwawancara) dumasar kana informasi diperlukeun. Wawancara ka asup kana kagiatan nyartita dua arah. Dina wawancara biasana ngagunakeun kalimah pananya. Kalimah pananya nya eta kalimah anu eusina nanyakeun hiji hal. Cirri kalimah pananya nya eta ditungtungan ku tanda Tanya (?) sarta ngagunakeun kecap pananya, nya eta: saha, naon, iraha, kumaha, sabaraha, dimana, jeung kamana.
Sababaraha hal anu dianggap penting disadiakeun samemehna, diantarana:
Keur kaperluan naon?
Naon wae nu ditanyakeun?
Saha nu rek ditanya?
Kamana kudu nepunganana?
Iraha waktuna?, jeung sajabana.

robotstxt: allowed

filter: keep


text:
Ku : MAMAT SASMITA
Taun 2012 dina
mangsa munggah haji
Isukan bada
lohor rék ka Madinah, kitu cék nu ngabingbing haji téh, tuluy ngajadwalkeun
engké peuting bakal tawaf wada, tawaf papisahan. Bérés tawaf wada, kira-kira
tabuh opat kasubuhnakeun, kuring jeung pamajikan teu terus mulang ka
panginepan, tapi néangan tempat, niat mah rék ngadon salat sunah, néangan
tempat téh hayang nu bisa nyanghareup ka
multazam, antara hajar aswad jeung panto kabah. Salila tawaf wada téh maké juuh
ku cipanon sagala, aya nu nyérédét kana haté, asa embung papisah, pamajikan gé
kadéngé ngingsreuk, sigana pikiranana sarua jeung kuring. Boa iraha bakal
panggih deui, boa iraha bakal deukeut deui. Ĕta nu jadi sabab moal waka
buru-buru mulang ka panginepan téh, hayang anteng neuteup ka’abah, hayang
anteng aya di jero masjidilharom. Hayang anteng ngumbar kasono, hayang anteng
ngabudalkeun kabéh kereteg haté, bari sakalian ngadagoan waktuna solat subuh da
rarasaan teh moal lila deui.
Kuring jeung
pamajikan mundur ka béh tukang, Alhamdulillah meunang tempat, najan rada
pasesedek jeung nu séjén, babaturan sarombongan gé aya. Di dinya anteng
ngadu’a, enyaan ngabudalkeun kabéh kereteg haté. Menta dihampura tina sagala
kasalahan, lir keur muter ulang filem kahirupan diri, rumasa loba kasalahan
hirup téh, rumasa sombong, rumasa boga rasa aing kumawasa. Sakali deui cipanon
juuh, sakali deui kuring ngadéngé pamajikan ngingsreuk jeung remen ngusap
cipanon.
Bérés solat subuh,
bérés ngadu’a tuluy kaluar ti
masjidilharom. Kaluar téh ti panto nomer opat puluh lima, teu ngahaja kaluar ti
dinya, pédah rada kaséréd ku batur ku nu papada rék kaluar masjid, biasana mah kaluar asup ka masjid téh ti panto
nomer tujuh puluh salapan. Lantaran kuring jeung rombongan téh meunang
panginepan di jalan Ummul Quro, deukeut jeung jambatan Mansur, sok disebut
Qubri Mansur. Panto pangdeukeutna di masjidilharom mun datang ti jalan Ummul
Quro téh panto nomer tujuh puluh salapan. Geus jadi tanda keur rombongan kuring
mah, rombongan sabimbingan haji, biasana
sok silih dagoan téh di hareupeun hotél Dawrut Tawhid, ngadon ngumpul dariuk,
hareupeun pisan panto nomer tujuh puluh salapan.
Kaluar ti panto
nomer opat puluh lima téh terus ngoréléng ka kénca, leumpang téh antaré wé, teu
rurusuhan, asa hayang kénéh ngumbar kasono, asa can cacap ngabudalkeun kalaip
diri. Sigana pamajikan gé sarua, da kalan-kalan nyusut cimata. Terus leumpang
mapay palataran masjid.
“Bah, hoyong ka
jamban heula,” cék pamajikan sorana semu haroshos. Kabeneran di dinya aya
jamban husus keur awéwé, supaya gampil
papanggih deui kuring nuduhkeun tempat ngadagoan, dina undakan keur ka masjid tingkat
kadua. Di dinya gé loba nu séjén, sigana sarua papada ngadagoan nu keur ka
jamban, kuring diuk deukeut budak ngora, mun ningali keureut beungeut mah
sigana urang Arab kénéh.
Kuring unggeuk
jeung uluk salam, kuring nyolongkrong ngajak sasalaman, manéhna nyahoeun kuring
diuk di dinya téh rék ngadagoan pamajikan nu keur ka jamban, “Sarua kuring gé
ngantosan pun bojo ,” kitu pokna téh.
“Kuring ti Indonésia.”
“Kuring mah ti Paléstina,”
kitu jawabna.
“Ti sisi kulon?”
cék kuring
“Sanés, ti jalur Gaza,” jawabna.
Ngomong jeung
manéhna téh maké basa Inggris, najan basa Inggris kuring tipaparétot teu puguh alang
ujurna, tapi sigana manéhna gé ngartieun.
Dina haté mah
hayang ngomong pasti manéhna téh pasukan
ti salah sahiji faksi di Paléstina, tapi omongan kitu téh teu pok. Kuring sadar
dina mangsana keur ngajalankeun ibadah haji, teu hadé mun ngomongkeun pasoalan
pulitik atawa perkara kadunyaan. Kuring neuteup ka jauhna, satungtung palataran
masjid, pagaliwotana jalma sakitu lobana, pasti kana puluhan rébu, kabéh gé
keur ngajalankeun ibadah, nohonan ondangan ti Nu Maha Kawasa. Ĕta jalma nu
sakitu lobana pasti jalma saroléh wungkul, nu ngadu’a keur kamaslahatan dirina,
alamna jeung meureun nagarana séwang-séwangan. Meureun sarua nu keur dipikiran
ku budak ngora urang Paléstina di gigireun kuring gé, ras kana béja nu kungsi
kabaca atawa kalalajoan dina televisi kumaha kaayaan Gaza. Teu karasa biwir
ngagereyem lalaunan lagu nu dihaleuangkeun ku Michael Heart
“You
can burn up our mosques and our homes and our schools. But our spirit will
never die.
We will not go down. In Gaza tonight.”
Sigana
budak ngora gigireun téh ngadéngéeun, da terus malik neuteup ka kuring bari
ngomong “Anjeun uninga lagu éta?”
“Kantenan wé terang
mah, mung teu apal sadayana ongkoh deuih teu tiasa ngahaleuangkeunana nu leres,
sora kuring mah sumbang.”
“Leres kitu
pisan kaayaan Gaza téh, sadidinten teu weléh harénghéng, ti murangkalih olollého
dugi ka aki-aki nini-nini, kedah sayaga unggal waktos, mayunan kakawasaan nu
hawek, nu taya ras-rasan.”
Méméh
kapapanjangan ngomongkeun kaayaan Gaza, kuring buru-buru ngajak ngadu’a,
sangkan Gaza geura leupas tina kasarakahan, tina angkara murka dunya. Bérés
ngadu’a budak ngora di gigireun téh pok ngomong “Supados komunikasi urang langkung
lancar kumaha upami urang nyarios téh nganggo basa Arab.” Ngadéngé kitu kuring
kacida kagétna, da puguh basa Arab mah teu bisa sapotong-sapotong acan, rumasa
wé teu kungsi diajar. Kuring saduk saduk, hampura teu bisa basa Arab.
“Har, kapan
agama Islam téh jolna tina basa Arab, atuh sakedik wé mah, dialog basa Arab kedah
tiasa. Kumaha atuh ngahartoskeun Al-Quranulkarim?” Kitu ngomongna téh tandes
pisan. Kuring ngadangheuak, asa ditonjok angen, asa dipeupeuh puhu ceuli,
rampohpoy teu manggapulia. Kuring
ngajawab lalaunan “Ngahartoskeun Qur’an mah ngaos tarjamahna baé,” tuluy kuring
ngaluarkeun Al-Amin, tarjamah Al-Qur’an basa Sunda. Sigana budak ngora téh surti, da pok deui
ngomong “Bapa sepuh, ulah alit manah, wios teu tiasa basa Arab gé, da Alloh
Subhanawataala mah ngartoseun sagala basa, sareng ongkoh amal ibadah mah sanés
ku ucapan wungkul, tapi ku prakna dina kahirupan sadidinten.” Ayeuna mah nyebut
ka kuring téh bapa sepuh.
Kuring unggeuk,
asa éra ku budak ngora nu anyar pinanggih, untungna nu tas ti jamban kaburu
datang, datangna téh bareng siga nu badami, pauntuy-untuy antara pamajikan
kuring jeung pamajikan manéhna.
Tuluy wawanohan,
cék kuring “Bagja aranjeun mah, bisa munggah haji ngarora kénéh, dina kaayaan
awak jagjag belejag, teu cara kami nu
geus kolot, geus rarémpo.”
“Ih malih upami
ningali rombongan haji ti Indonesia mah matak kayungyun ku sumangetna, ku
saroméahna, na sabaraha atuh yuswa téh?”
“Kakara genep
puluh punjul hiji, ari ieu mah kakara lima puluh lima,” tembal kuring bari
nunjuk ka pamajikan. Ari manéhna ngaku umurna kakara dua puluh dalapan,
pamajikanana dua puluh lima, pagawéanana jadi ahli mékanik di Mesir, pamajikanana
jadi guru taman kanak-kanak keur katurunan Paléstina di Mesir. Duka teuing
beulah mana di Mesirna, teu talété nanya, sigana teu jauh ti wates nagara.
Dumukna gé di Mesir lain di Paléstina, kalan sok ka Paléstina mun aya pagawéan
menerkeun sarupaning mesin gedé.
Lantaran kuring
poé ieu rék tuluy ka Madinah, kuring amitan, méméh papisah téh silih tukeuran
email, surat elektronik, ari nomer hapé mah teu silih béré, da cék manéhna
nomer hapé mah sok babari ganti.
Sanggeus uluk
salam maké jeung silih rangkul sagala, kitu deui pamajikan jeung pamajikan manéhna,
enyaan rék papisah téh da jeung teu nyaho iraha rék papanggih deui.
“Kuring moal
waka ngirim email nepi ka pertengahan bulan Nopember mah, da kuring rék ka
Madinah heula,” kitu cék kuring téh, manéhna unggeuk.
Méméh
ninggalkeun palataran Masjidilharom, kuring jeung pamajikan sakali deui neuteup
masjid, sakali deui ngadu’a, mugi-mugi kapayun tiasa tepang deui, teu poho
ngadu’akeun nu jadi anak supaya bisa datang ka ieu patempatan.
Di jalan kacida
raména, nu mulang ka tempat panginepan sewang-sewangan sanggeus ngilu solat
subuh berjamaah, kuring leumpang ka peuntaseun jalan nu rék ka jalan Ummul Qura.
Leumpang ka panginepan téh kira-kira satengah jam, mun leumpang antaré mah
meureun tilu parapat jam. Kuring gé jeung pamajikan teu rurusuhan, da koper
bawaeun geus diringkes ti kamari kénéh, tinggal tas nu di jingjing, eusina ukur
baju keur ganti. Pamajikan mah maké jeung sempet meuli heula dahareun sisi jalan,
keur sasarap jeung keur bekel dina beus.
Miang ka Madinah
teh kira-kira tabuh satu, rada elat, lantaran aya pamariksaan heula, cenah
koper mah kudu misah jeung panumpang, tah mindah-mindahkeun koper nu lila téh,
atuda aya kana opat ratus lima puluh jalma, rombongan sa-kloter téh, kabéh
koperna kudu pindah kana mobil séjén.
Perjalanan ti
Mekah ka Madinah kaitung rada lila, atuda jauhna gé méh opat ratus lima puluh
kilometer, katambah ku eureun-eureunan. Sapanjang jalan téh ngemplong, ukur
ningali lempengna jalan, di sisi jalan téh arang langka tatangkalan, nu aya
ngan gunung batu atawa sagara keusik. Nepi
ka pamondokan di Madinah téh méh tabuh dalapan peuting, sanggeus meunang kamar
jeung bébérés babawaan, kakara bisa kaluar, ningali situasi. Angger sakamar téh limaan, sarua jeung waktu
di Mekah. Atuh jalmana gé éta-éta kénéh.
Harita kénéh gé
kuring jeung duaan babaturan sarombongan, mapay jalan, nanyakeun jalan ka
masjid Nabawi. Teu jauh geuning, leumpang téh paling gé saparapat jam, jaba
jalanna genah, teu nanjak mudun kawas waktu di Mekah. Solat munggran di masjid
Nabawi téh waktu solat subuh, bérés solat subuh kuring jeung rombongan
sabimbingan haji dikumpulkeun di palataran masjid, nu ngabingbing méré
katerangan sajarah masjid Nabawi, jeung nuduhkeun tempatna Kanjeng Nabi
dikurebkeun “Tuh itu dihandapeun kubah nu warna héjo,” bari nunjuk.
Subhanalloh, geuning kuring nepi ka masjid Nabawi, tuur asa ngeleper bari
jeung awak asa sisiakan,
ngaleketey teu béda jeung basa mimiti jol ka Mekah, mimiti asup ka
Masjidilharam, mimiti neuteup ka’bah.
Alhamdulillah,
salila di Madinah téh lancar, euweuh halangan nanaon, enya ari pasesedek mah,
komo basa hayang ngadu’a di raudoh, karasa pasesedekna. Matakna alus pisan mun
munggah haji teh dina umur nu keur jagjag belejag. Ulah siga kuring dana mangsa
umur geus cueut ka hareup, dina umur mangsa tunggang gunung. Teu karasa di
Madinah téh méh salapan poé, cék tuntunan ibadah haji alus mun bisa
ngajalankeun solat wajib opat puluh kali di Masjid Nabawi, sok disebut arbain,
teu kaselang atawa teu pegat. Aya éta gé
nu méré katerangan solat opat puluh kali teu pegat di Masjid Nabawi téh lain
wajib malah teu sunah sunah acan, tapi pan lain salah kasebutna mun bisa gé, da
solat mah kawajiban. Poé ka salapan tatan-tatan mulang ka lemah cai, mulang ka
Bandung.
Aya samingguna sanggeus di Bandung, kuring kakara ngirim email ka budak
ngora urang Paléstina, teu panjang ukur
ngucapkeun salam jeung méré béja yén kuring jeung pamajikan geus nepi ka Bandung, ka lemah cai sorangan kalawan
berekah salamet. Jawabanana
katarima tilu poé sanggeus kuring ngirim email ka manéhna. Teu panjang,
ngan ngawilujengkeun majarkeun bapa sepuh mah
bagja boga lemah cai, boga tempat nu jinek, ditungtungan ku du’a mugi
panjang yuswa jeung sing leket ibadah jeung “tos
ngawitan diajar basa Arabna?”
Taun 2013 dina
mangsa munggah haji
Kuring narima
email deui cenah geus lahir anakna, lalaki, dibéré ngaran Fajr ibn Amer Al
Fayyoumi, malah kuring gé narima fotona, orok beureum kénéh keur saré ngageubra
diapit ku indung bapana. Ningali foto indung bapana kaciri keur kacida
bungahna, emailna ditungtungan ku ménta dipangdu’akeun sangkan budakna jadi
jalma nu soléh tur gedé gunana keur agama jeung lemah cai.
Taun
2014 dina mangsa munggah haji
Kuring teu nampa
email, kuring ngirim email gé teu dibales. Rada
hariwang puguh gé pédah wé sok ngadéngé béja dina télévisi yén
Israél ngagempur deui jalur Gaza, malah loba nu jadi korban.
Taun
2015, dina mangsa
munggah haji
Keur meujeuhna
meuweuh béja kacilakaan di Mina jeung béja kacilakaan kulantaran ngajurahrohna mesin angkat
jungjung ninggang ka nu keur ibadah di Masjidilharom, dina béja téh disebutkeun
aya korban ti Indonesia, ngan jumlah korban ti Indonesia mah can jinek
sabaraha-sabarahana, masih kénéh keur ditéangan. Harita kuring nampa deui email ti Paléstina, kuring maca
email téh sababaraha balikan asa teu percaya kana eusina. Panjang
email téh, nu nulisna siga keur ngetrukkeun sakabéh eusi haténa
Bapa sepuh, mugi dipangdu’akeun, bapana pun anak, nu
tos miheulaan mulih ka kalanggengan, ngadongkapan nu Maha Uninga, mugi ditampi
iman Islamna. Amin.
Maca kalimat ieu
kuring ngahuleng sajongjongan, naon maksudna, naha enya, mun kongang mah loba
nu rék ditanyakeun, kunaon, kumaha ieu téh
nu sabenerna. Tuluy eusi email téh nyaritakeun anakna nu keur meujeuhna lucu,
keur léléngkah halu, sagala dicabak, sagala dirawél, cék dina emailna “saréngkak paripolahna matak lucu, kawajiban
sim kuring ngagedékeun ieu budak dugi ka jucungna. Bapa Sepuh tangtos
murangkalih mah teu acan ngartoseun naon
nu disebat bangsa Palestina, bangsa Mesir, bangsa Indonesia kalebet bangsa
Israel. Tangtos murangkalih mah teu acan ngartoseun naha kedah aya perang, naha
kedah silih pikangéwa, naha kedah silih arah pati, naha kedah aya seuseukeut pélor
bedil.”
Macana kuring
bati ngaheruk, ngahuleng salila-lila. Maca emial téh teu waka diteruskeun,
kuring ngoléséd tina korsi hareupeun komputer, leumpang ka buruan, neuteup
langit kota Bandung nu lenglang. Angin ngahiliwir neumbag kana awak, hawa
karasa seger, ngurangan kahareneg haté. Diburuan téh kuring ngadon sasapu jeung
meresihan jukut nu geus ngajejembrung. Ari pipikiran mah uleng duka teuing
kamana losna. Cengkat sotéh sanggeus kadéngé adan lohor ti masjid. Maca email deui sanggeus
solat lohor.
“Bapa sepuh, sakapeung mah sim kuring sok ngaraos
sirik, duméh bapa sepuh aya di nagara nu ayem tengtrem, upami sim kuring
baheula gubrag ka dunya (dilahirkeun) téh di nagara sapertos Indonesia, janten
bangsa Indonesia, beu bagja temen. Sim kuring dina mangsa keur rumaja, di Gaza,
unggal waktos teu weléh caringcing, unggal waktos diwuruk ku sepuh, supaya
taki-taki, kedah janten jalmi nu ageung wawanén kanggo ngabéla lemah cai, ngabéla
bangsa, komo pameget mah cadu disebat kecing téh. Sim kuring lahir jadi bangsa
Palestina, da sanés kahoyong nyalira, éta mah éstu papastén ti Nu Maha Kawasa.
Naha bet dikakaya?”
Panjang nu
dicaritakeunana, cenah geus teu anéh budak awéwé wani nyanghareupan téng waja,
wani nyanghareupan congo bedil, wani nyanghareupan gurilapna seuseukeut bayonét
ti jalma-jalma nu ngarasa kumawasa, ti jalma-jalma nu samagréng ku téhnologi
perang.
“Béhna kalintang sesahna hirup sauyunan, béhna ampir
sadayana jalmi ngagungkeun asal-usulna (primordial), béhna téhnologi mung
janten taméng kakawasaan (saur bapana pun anak almarhum kedahna téhnologi téh
kanggo kasejahteraan balaréa), béhna kasarakahan mahabu dimana-mana, padahal
jalmi pinilih mah iwal ti jalmi nu takwa, sanes jalmi nu ngarasa pangbenerna, pangagungna,
batur mah henteu, batur mah salah.”
Kuring
ngaheugeu.
“Bapa Sepuh, sanés sim kuring leutik burih seja
ngejat ti pakalangan, sanés teu mikacinta ka lemah cai, sanés teu mikanyaah ka
bangsa sorangan. Sim kuring ayeuna aya di hiji tempat (hapunten moal
disebatkeun dimana-manana), hoyong ngagedékeun pun anak, hoyong sina sakola nu
jucung. Piduana baé mugi ieu pun anak sing janten jalmi nu soléh, sing janten
jalmi nu beunghar ku pangaweruh. Sakali deui neda pindu’ana kanggo bapana pun
anak, nu mulang miheulaan, mugi ditampi amal kasaéanana tur kenging tempat nu
utami di sagédéngeun Anjeuna. Hapunten anu kasuhun, bilih kapayunna sim kuring
teu ngintun serat deui, sareng ieu serat teu kedah diwaler.”
Sakali deui
kuring ngaheugeu.
2016
dina mangsa munggah haji.
Enya wé email ti
manéhna can datang, biasana mah sok jol téh dina bulan Rayagung, boa boa enya moal
datang▄
(Dimuat dina Tribun Jabar Salasa, Rebo, Kemis tgl 18-19-20 Okt 2016)


text:
Service pak pikeun Eagle Rotorcraft simulasi / Milton Shupe / Sim-Outhouse DeHavilland DHC7 dash 7 (FSX Asalna).
Ieu ladénan alamat panto gear jero leungit dina sadaya model, nangtukeun pisibilitas nosegear ban, nangtukeun jangjang katuhu animasi spoiler, nambahan tékstur leungit ka "Bas" livery jeung nambihan kaca ka VC. Fitur: Tilu model, dua Models hiber, 7 liveries, Adat Sora, Adat Panel jeung Gauges.
Nu de Havilland Kanada DHC-7, ogé dipikawanoh minangka 7 dash nyaeta pesawat sipil jeung opat propellers. Ieu téh hiji takeoff pondok pesawat jeung badarat. Eta diawalan dina 1975 ku produsén de Havilland Kanada sareng dihasilkeun nepi ka 1988, lamun Boeing meuli pausahaan. 113 salinan anu diwangun. Anjeunna kagungan kasuksésan kawates, nu wanti pengembangan tina 8 dash.
Dina 2011, masih aya kira-kira pesawat 40 di service dina 113 diwangun. Pausahaan utama ayeuna operasi dash 7 nyaéta: Air Greenland, Pelita Air jeung Berjaya Air.


text:
Cakcak
Cakcak nyaéta kadal anggota famili Gekkonidae, ukuranna kawilang leutik-sedeng, hirup di wewengkon iklim haneut di sakuliah dunya. Teu ilahar jeung bangsa kadal lianna, cakcak mah sok disada dina interaksi jeung cakcak lianna. Kaistiméwaan lianna nyaéta kamampuhna pikeun napak dina bahan vértikal nu lemes. Di wewengkon iklim haneut mah cakcak téh dalit pisan dina kahirupan manusa sapopoé, sabab sok aya di lingkungan jero paimahan, komo ku sipatna nu sok ngahakan serangga nu sok ngaganggu (misalna reungit).
Aya sababaraha spésiés cakcak nu parténogenik, bikangna bisa endogan tanpa kudu jalangan jeung jalu.
Dina kaélmuan, nu jadi béntangna téh nyaéta dampal sukuna, sabab bisa napel kana rupa-rupa bahan tanpa maké cairan atawa tegangan beungeut cai.
Spésiés cakcak nu ilahar[édit | édit sumber]
- Cakcak emas, Gekko ulikovski—
- Cakcak imah, Hemidactylus frenatus—spésiés nu ilahar aya di lingkungan paimahan, sumebar di wewengkon tropis jeung subtropis.
- Cakcak Indo-Pasifik, Hemidactylus garnoti—ogé katelah cakcak careuh (fox gecko) kusabab sungutna panjang kawas careuh. Spésiés ieu aya di paimahan di wewengkon tropis.
- Cakcak Méditerania, Hemidactylus turcicus—aya nu hirup di paimahan, aya ogé nu liar.
- Cakcak leopard, Eublepharis macularius —spésiés nu panglobana dikukut, sigana mah kusabab teu bisaeun naék mun diteundeun dina wadah kaca.
Sumber rujukan[édit | édit sumber]
- Gecko, Wikipédia édisi basa Inggris per 23 Pébruari 2006.
Tumbu kaluar[édit | édit sumber]
- Gecko Photos Poto Cakcak Australia (Oedura marmorata)


text:
Astéroid
- Keur game arcad, tempo Asteroids (game komputer).
Astéroid, planét leutik, jeung planétoid mangrupa sinonim, sarta digunakeun keur nandaan golongan sagala rupa banda angkasa leutik nu kumalayang dina sistim suryamandala sarta ngorbit ka panonpoé. Astéroid (basa Yunani keur "siga-béntang") mangrupa kecap nu sering dipaké dina literatur basa Inggris keur planét leutik, mangrupa istilah nu dipilih ku International Astronomical Union; nu séjénna leuwih milih planétoid (basa Yunani: "siga-planét"). Dina Agustus 2006 ahir, IAU ngawanohkeun istilah banda-banda leutik dina sistim suryamandala ("small solar system bodies", SSSBs), nu ngawengku lolobana objék nu satuluyna diklasifikasikeun minangka planét leutik, saperti komét; aranjeunna ogé ngawanohkeun "planet katé" ("dwarf planet") keur planét leutik panggedéna. Artikel Wikipedia ieu tetep nyebut planét leutik nu ngorbit dina sistim suryamandala beulah jero (kasarannana nepi ka orbit Yupiter). Keur tipe objék séjén, saperti komét, objék Trans-Neptunian, jeung Centaur, tempo Small solar system body.
Astéroid nu munggaran kanyahoan, Ceres mangrupa asteroid panggedena nu kiwari diklasifikasikeun minangka planét dwarf, sedengkeun kabéh sésana kiwari diklasifikasikeun minangka SSSBs. lolobana astéroid kaasup kana beubeur astéroid utama, kalayan orbit éliptisna aya di antara Mars jeung Jupiter. Astéroid dianggap minangka sésa protoplanetary disc, sarta dina wewengkon ieu kumpulan sésa protoplanetary nu jadi planét dilingkung ku kacona gravitasi nu gedé alatan pangaruh Jupiter salila période diwangunna sistim suryamandala. Sababaraha astéroid miboga bulan atawa kapanggih minangka pasangan nu disebut sistim binér.
Daptar eusi
- 1 Astéroid dina sistim suryamandala
- 2 Klasifikasi astéroid
- 3 Pamanggihan astéroid
- 4 Ngaranan astéroid
- 5 Éksplorasi astéroid
- 6 Astéroid dina fiksi
- 7 Tempo ogé
- 8 Référénsi
- 9 Tumbu kaluar
Astéroid dina sistim suryamandala[édit | édit sumber]
Ratusan tina rébuan astéroid geus katimu dina sajeroeun sistim suryamandala sarta rata-rata panimuan kiwari nyaéta 5000 per bulan. Dina 27 Agustus, 2006, tina total 339.376 planét leutik nu kadaptar, 136.563 di antarana miboga orbit nu cukup dipikawanoh sahingga bisa dibéré nomer resmi nu permanén. Ti antara éta, 13.350[1] miboga ngaran resmi (trivia: kira-kira 650 di antara ngaran ieu merlukeun tanda pangwanoh). Nomer nu panghandapna tapi mangrupa planét leutik nu teu dingaranan nyaéta (3360) 1981 VA; planét leutik nu dingaranan kalayan nomer pangluhurna (salian ti planét dwarf 136199 Eris jeung 134340 Pluto) nyaéta 129342 Ependes [2].
Kiwari diperkirakeun yén astéroid nu diaméterna leuwih ti 1 km dina sistim suryamandala jumlah totalna aya antara 1.1 nepi ka 1.9 yuta[3]. Astéroid panggedena dina sistim suryamandala beulah jero nyaéta 1 Ceres, kalayan diaméter 900–1000 km. Dua astéroid beubeur sistim suryamandala beulah jero nyaéta 2 Pallas jeung 4 Vesta; duanana miboga diaméter ~500 km. Vesta mangrupa astéroid beubeur pangutamana nu kadang-kadnag katempo ku mata taranjang (dina sababaraha kajadian nu kacida jarangna, astéroid nu deukeuteun bumi bisa katempo tanpa bantuan téhnis; tempo 99942 Apophis).
Massa sakabéh astéroid Beubeur Utama diperkirakeun kurang leuwih 3.0-3.6×1021 kg[4][5], atawa kurang leuwih 4% tina massa bulan. Tina ieu, 1 Ceres ngawengku 0.95×1021 kg, 32% tina totalna. Satuluyna nyaéta astéroid pangpadetna, 4 Vesta (9%), 2 Pallas (7%), jeung 10 Hygiea (3%), mawa gambaran ieu jadi 51%; tilu deui sanggeusna éta, 511 Davida (1.2%), 704 Interamnia (1.0%), jeung 3 Juno (0.9%), ukur nambah 3% kana massa totalna. Jumlah astéroid satuluyna nambah sacara éksponénsial sanajan massa masing-masingna turun ogé.
Tempo ogé Daptar astéroid nu kasohor dina Sistim Suryamandala urang, atawa Daptar astéroid dumasar runtuyannana.
Klasifikasi astéroid[édit | édit sumber]
Astéroid ilaharna digolongkeun jadi grup dumasar kana sipat orbitna sarta detil spéktrum sinar panonpoé anu dipantulkeunnana.
Kelompok orbit jeung kulawarga[édit | édit sumber]
Loba astéroid geus digolongkeun kana kelompok jeung kulawarga dumasar kana karakteristik orbitna. Geus ilahar pikeun ngaranan hiji kelompok astéroid dumasar kana anggota grup nu munggaran kapanggih. Kelompok rélatif miboga kakaitan nu leuwih longgar, sedengkeun kulawarga leuwih "raket" sarta mangrupa hasil tina rundayan astéroid indungna nu ancur jaman baheula.
Keur daptar lengkep ngeunaan kelompok jeung kulawarga astéroid nu kanyahoan, tempo planét leutik jeung kulawarga astéroid.
Klasifikasi spéktral[édit | édit sumber]
Dina taun 1975, sistim taksonomi astéroid dumasar kana warna, albedo, jeung wangun spéktral diwangun ku Clark R. Chapman, David Morrison, jeung Ben Zellner[6]. Sipat ieu ngarujuk kana komposisi bahan pabeungeutan astéroid. Asalna, aranjeunna ukur ngagolongkeun astéroid jadi tilu rupa:
- Astéroid tipe C - ngandung karbon, 75% tina astéroid nu dipikawanoh
- Astéroid tipe S - ngandung silika, 17% tina astéroid nu dipikawanoh
- Astéroid tipe M - ngandung logam, lolobana astéroid sésana
Daptar ieu geus ngagedéan jadi ngawengku tipe-tipe astéroid séjénna. Jumlah tipena terus tumuwuh alatan leuwih lobana deui astéroid nu kaulik. Tempo Tipe spéktral astéroid keur leuwih detil atawa Kategori:Kelas spéktral astéroid pikeun daptarna.
Perlu dicatet yén perbandingan astéroid nu kanyahoan nu kabagi jadi mangrupa-rupa tipe spéktral henteu ngaréfléksikeun perbandingan sakabéh astéroid tipe nu kitu; sababaraha tipe leuwih gampang kanyahoan tibatan tipe lianna, nu akibatna ngabiaskeun total astéoid nu aya.
Masalah nu patali jeung klasifikasi spéktral[édit | édit sumber]
Satadina, rancangan spéktral dumasar kana kasimpulan-kasimpulan komposisi astéroid:[7]
- C - ngandung karbon
- S - ngandung silikat
- M - Métalik
Tapi, hubungan antara kelas spéktral jeung komposisi téh henteu salawasna alus, katambah deui réa pisan ragem klasifikasi nu dipaké. Hal ieu geus nyababkeun kabingungan nu cukup serius. ku sabab astéroid dina klasifikasi spéktral nu béda téh sigana dijieun tina bahan nu béda ogé, jadina téh taya jaminan yén astéroid nu kelas taksonomina sarua dijieun tina bahan nu sarua ogé.
Kiwari mah, klasifikasi spéktral nu dumasar kana sababaraha survéy spéktroskopis résolusi garis badag dina taun 1990-an masih kénéh dijadikeun standar. Élmuwan henteu bisa nyaluyuan sistim taksonomi nu leuwih alus, alatan susahna manggihan pangukuran detil nu panceg keur sampel astéroid nu loba (contona spéktra résolusi nu leuwih alus, atawa data non-spéktral saperti kapadetan bakal kacida kapakéna).
Pamanggihan astéroid[édit | édit sumber]
Métode pamanggihan historis[édit | édit sumber]
Métoda manggihan astéroid geus dimekarkeun sacara drastis salila dua abad katukang.
Dina taun-taun terahir abad ka-18, Baron Franz Xaver von Zach ngorganisir 24 urang astronom pikeun maluruh "planét nu leungit" di langit nu diperkirakeun 2.8 AU ti Panonpoé dumasar kana aturan Titius-Bode, sabagéannana minangka balukar tina pamanggihan planét Uranus, ku Sir William Herschel taun 1781, dina jarak nu "diperkirakeun" ku hukum kasebut. Tugas ieu merlukeun disayagakeunnana peta langit nu digambar ku leungeun keur sakabéh béntang dina pita zodiac nepikeun ka wates kapusing nu disatujuan. Dina peuting nu patuturut, langit digambar deui sarta objék-objék nu pindah bakal ditandaan ku titik. Gerakan planét leungit nu diharepkeun harita mah 30 detik arc per jam, kakara bisa katempo ku panalungtik.
Ironisna, astéroid munggaran, 1 Ceres, henteu katimu ku anggota grup, tapi sacara henteu ngahaja dina taun 1801 ku Giuseppe Piazzi diréktur observatorium Palermo, di Sicilia. Anjeunna manggihan hiji objék siga béntang dina Taurus sarta anjeunna nuturkeun parobahan tempat objék ieu salila sababaraha peuting. Babaturannana, Carl Friedrich Gauss, migunakeun observasi ieu keur nangtukeun jarak pasti ti objék nu teu kanyahoan ieu nepi ka Bumi. Itungan Gauss nempatkeun objék ieu antara planét Mars jeung Yupiter. Piazzi ngaranan Ceres, déwa tatanén Romawi.
Tilu astéroid séjénna (2 Pallas, 3 Juno, 4 Vesta) kapanggih ngan sakeudeung, sababaraha taun sanggeusna, Vesta mah kapanggihna taun 1807. Sanggeus dalapan taun deui maluruh tanpa hasil, lolobana astronom nganggep yén geus taya deui astéroid lianna. Ku kituna, pamaluruhan satuluyna dibolaykeun.
Sanajan kitu, Karl Ludwig Hencke mah tetep maluruh astéroid séjénna, nu dimimitian dina taun 1830. Lima belas taun sanggeusna, anjeunna manggihan 5 Astraea, astéroid anyar munggaran nu kapanggih deui salila 38 taun. Anjeunna ogé manggih 6 Hebe kurang tina dua taun satuluyna. Sanggeus ieu, astronom séjén milu nalungtik deui sahingga satuluyna mah saeutikna hiji astéroid anyar kapanggih sanggeus waktu harita (kajaba wanci perang taun 1945). Nu seneng moro astéroid nu kasohor dina jaman kiwari nyaéta J. R. Hind, Annibale de Gasparis, Robert Luther, H. M. S. Goldschmidt, Jean Chacornac, James Ferguson, Norman Robert Pogson, E. W. Tempel, J. C. Watson, C. H. F. Peters, A. Borrelly, J. Palisa, Paul Henry and Prosper Henry jeung Auguste Charlois.
Dina taun 1891, Max Wolf naratas dipigunakeunnana astrofotografi keur ngadetéksi asteroid, nu katémbong minangka corétan pondok dina pelat fotografis pencahayaan panjang (long-exposure). Hal ieu sacara drastis nambah rata-rata detéksi lamun dibandingkeun jeung métode visual saméméhna: Wolf sorangan manggih 248 asteroid, nu dimimitian ku 323 Brucia, padahal ukur saeutik leuwih ti 300 nu kapanggih nepi ka wanci digunakeunnana métodena Wolf. Deui, saabad sanggeusna, ukur sababaraha ratus asteroid nu kaidéntifikasi, dinomeran jeung dingaranan. Harita ogé sabenerna kanyahoan yén loba keneh asteroid, tapi lolobana astronom henteu ngawaro, nyebutna ogé "bentang leutik di langit".
Métode pamanggihan modéren[édit | édit sumber]
Nepi ka 1998, astéroid pinanggih dina prosés opat lengkah. Kahiji, hiji wewengkon langit difoto ku teleskop widang lega. Pasangan-pasangan foto dicokot, ilaharna béda sajam. Kumpulan pasangan-pasangan bisa dicokot ngaruntuy sababaraha poé. Kadua, duanana film dina wewengkon nu sarua ditempo maké stéréoskop. Sababaraha banda dina orbit sabudeureun Sarangenge bakal pindah saeutik-saeutik antara pasangan film. Dina steréoskop, gambar banda bakal katempo ngambang saeutik dina saluhureun latar tukang béntang-béntang. Katilu, sakali waé hiji banda nu pindah téh kanyahoan, lokasina bisa diukur sacara présisi migunakeun mikroskop nu didigitalkeun. Lokasina bakal diukur rélatif kana lokasi béntang nu geus dipikanyaho[8].
Katilu léngkah tacan mangrupa pamanggihan astéroid: panalungtik ukur nimu kaahéngan, nu ukur meunang panangtuan samentara, nyieun taun pamanggihan, surat nu nunjukkeun minggu pamanggihan, sarta ahirna surat jeung nomer nu nunjukkeun nomer runtuy pamanggihan (conto: 1998 FJ74).
Léngkah pamungkas dina pamanggihan nyaéta ngirim lokasi jeung wanci observasi ka Brian Marsden di Puseur Planét Leutik. Dr. Marsden mibanda program komputer nu ngitung yén hiji kaahéngan sarua patalina jeung kaahéngan saméméhna jadi hiji orbit nu sarua. Panalungtik munggaran kalayan orbit nu geus diitung nu dianggep jadi pamanggihna, sarta manéhna meunang kahormatan pikeun ngaranan astéroid nu kapanggih téa (poko keur idin ti International Astronomical Union) sanggeus dinomeran.
Téhnologi panganyarna: ngadetéksi astéroid nu ngabahyakeun[édit | édit sumber]
Aya kahayang nu beuki gedé pikeun ngidéntifikasi astéroid nu orbitna meuntasan orbit Bumi, sarta bisa, tinggal nunggu wanci nu mustari, bisa tabrakan jeung Bumi (tempo astéroid nu meuntasan Bumi). Tilu grup astéroid nu deukeuteun Bumi pangpentingna nyaéta Apollo, Amor, jeung Aten. Rupa-rupa siasat pikeun méngkolkeun astéroid geus diusulkeun.
Astéroid deukeuteun Bumi 433 Eros geus kapanggih ti saprak 1898, sarta dina 1930-an kungsi diributkeun deui ku ayana objék nu sarua. Runtuyan pamanggihannana, nyaéta: 1221 Amor, 1862 Apollo, 2101 Adonis, tur ahirna 69230 Hermes, nu jauhna ampir 0.005 AU ka Bumi dina taun 1937. Ti harita astronom mimiti sadar ngeunaan tubrukan astéroid jeung Bumi.
Dua kajadian dina dasawarsa-dasawarsa terahir nambah tingkat peringetan: beuki ditarimana téori Walter Alvarez ngeunaan lastarina dinosaurus boa-boa alatan kajadian tubrukan, katambah ku observasi Komet Shoemaker-Levy 9 taun 1994 nu nabrak Jupiter. Militér AS ogé nyebutkeun informasi yén satelit militérna, nu diwangun keur ngadetéksi ngabeledugna nuklir, geus ngadetéksi ratusan tubrukan di saluhureun atmosfir ku objék nu bentangannana hiji nepi ka sapuluh méter.
Sakabéh pertimbangan-pertimbangan ieu geus ngarojong digunakeunnana sistim otomatis nu kacida éfisiénna nu ngandung kaméra Charge-Coupled Device (CCD) jeung komputer nu langsung dihubungkeun jeung teleskop. Ti 1998, lolobana astéroid geus kapanggih migunakeun sistim otomatis siga kieu. Daptar tim nu migunakeun sistim otomatis siga kieu nyaéta:[9]
- Tim Lincoln Near-Earth Asteroid Research (LINéaR)
- Tim Near-Earth Asteroid Tracking (NéaT)
- Spacewatch
- Tim Lowell Observatory Near-Earth-Object Search (LONéoS)
- Tim Catalina Sky Survey (CSS)
- Tim Campo Imperatore Near-Earth Objects Survey (CINéoS)
- Tim Japanese Spaceguard Association
- Tim Asiago-DLR Asteroid Survey (ADAS)
Sistim LINéaR nyorangan geus manggihan 67,820 astéroid nepi ka 13 Juni, 2006 [10]. Di antara sakabéh sistim otomatis, 4076 astéroid nu deukeuteun Bumi geus kapanggih [11] kaasup 600 leuwih nu diaméterna leuwih ti 1 km.
Ngaranan astéroid[édit | édit sumber]
Sawangan: format pangaranan[édit | édit sumber]
Astéroid nu kapanggih kiwari-kiwari ieu dingaranan samentara kalayan ngandung taun pamanggihan jeung kode alfanumeris (kawas 2002 AT4). Lamun hiji orbit geus dikonfirmasi, karék dibéré nomer, sarta saterusna dingaranan (contona 433 Eros). Konvénsi pangaranan resmi maké tanda kurung keur nomerna (contona (433) Eros), tapi miceun tanda kurung ogé mangrupa hal nu ilahar. Sacara teu resmi, ilahar ogé miceun nomer nu marengannana, atawa miceun nomer sanggeus disebutkeun sakali nalika ngaran ieu dibalikan sababaraha kali dina téks.
Astéroid nu geus dinomeran tapi tacan dingaranan bakal tetep maké panangtuan samentarana, contona. (29075) 1950 DA. ku sabab téhnik pamanggihan modéren kacida lobana manggihan astéroid anyar, beuki loba waé astéroid nu teu dingaranan. Astéroid munggaran tanpa ngaran nyaéta (3360) 1981 VA. Dina sababaraha kajadian, panetepan samentara hiji astéroid bisa dipaké minangka ngaranna sorangan: (15760) 1992 QB₁ mikeun ngaranna keur kelompok astéroid nu disebut cubewano.
Nganomeran astéroid[édit | édit sumber]
Astéroid dibéré nomer resmi nalika munggaran orbitna ditetepkeun. Marengan gancang nambahanana pamanggihan astéroid, astéroid kiwari dibéré nomer genep angka. Gantina tina lima angka jadi genep angka nyaéta nalika publikasi Minor Planet Circular (MPC) 19 Oktober, 2005, nu nunjukkeun astéroid nu dinomeran pangluhurna luncat ti 99947 jadi 118161. Parobahan ieu nyababkeun krisis leutik saperti "Y2k" keur sababaraha layanan data otomatis, sabab ukur lima digit nu diidinan dina lolobana format data keur nomer astéroid. lolobana layanan kiwari geus ngalegaan widang nomer astéroid. Keur nu teu bisa dibenerkeun, masalah ieu diréngsékeun ku jalan ngaganti digit pangkéncana (tempatna puluh rébuan) ku alfabét minangka éksténsi digitna. A=10, B=11,…, Z=35, a=36,…, z=61. Nomer nu luhur saperti 120437 diganti jadi C0437 dina sababaraha daptar.
Sumber keur ngaran[édit | édit sumber]
Asteroid-asteroid munggaran nu jumlahna saeutik kénéh dingarananana siga ngaran inohong-inohong tina mitologi Graeco-Romawi, tapi ku sabab ngaran-ngaran ieu kurang kénéh, lianna mah satuluyna maké ngaran jalma nu kasohor, karakter nu patali jeung sastra, ngaran pamajikan nu manggihan, anak-anakna, sarta malahan mah karakter-karaktr dina tipi.
Asteroid munggaran nu dingaranan ku ngaran non-mitologis nyaéta 20 Massalia, siga ngaran kota Marseille. Keur sababaraha waktu, dipaké ukur ngaran awéwé (atawa nu diawéwékeun); Alexander von Humboldt mangrupa ngaran lalaki munggaran nu miboga ngaran asteroid siga ngaranna, tapi ngaranna diawéwékeun jadi 54 Alexandra. Tradisi nu teu dikecapkeun ieu dipilampah nepi ka ahirna dingaranannana 334 Chicago; malahan mah, ngaran nu diawéwékeun téh jadi ahéng lamun aya dina daptar taun-taun satuluyna.
Alatan jumlah asteroid mimiti nepi ka ratusan, malahan mah jadi rébuan, para pamanggih mimiti beuki loba nu méré ngaran sacara sagawayah. Isarat munggaran ngeunaan ieu nyaéta ti mimiti 482 Petrina jeung 483 Seppina, numana ngaran ieu mangrupa anjing piaraan nu manggihan. Aya saeutik kontrovérsi ngeunaan ieu nepi ka taun 1971, ku dingarananana 2309 Mr. Spock (numana lain dingaranan siga karakter dina Star Trek, tapi siga ucingna nu nimukeun anu dianggap siga manéhna). Sanajan IAU satuluyna ngalarang ngaran sato piaraan minangka sumber, ngaran asteroid nu arahéng masih kénéh diajukeun jeung ditarima, saperti 6042 Cheshirecat, 9007 James Bond, atawa 26858 Misterrogers.
Aturan pangaranan husus[édit | édit sumber]
Kangaranan astéroid henteu malulu bébas keur sakabéhna: aya sababaraha rupa astéroid nu aturan-aturannana geus dimekarkeun ngeunaan sumber ngaranna. Contona Centaur (astéroid nu ngorbit antara Saturnus jeung Néptunus) dingaranan dumasar centaur mitologis, Trojan dumasar kana pahlawan ti Perang Trojan, sarta objék trans-Néptunian dumasar sumanget di dunya.
Aturan nu geus matuh lianna nyaéta réhna komét dingaranan siga nu nimukeunana, sedengkeun asteroid henteu. salah sahiji cara keur "ngagilekkeun" aturan ieu geus aya keur astronom pikeun silih tukeuran kahormatan ngaranan pamanggihannana jeung astronom lianna. Pangecualian husus keur aturan ieu nyaéta 96747 Crespodasilva, nu dingaranan dumasar pamanggihna, Lucy d'Escoffier Crespo da Silva, sabab kacida pikasediheunnana anjeunna pupus sanggeus nimukeun asteroid, dina umur 22 taun[12][13].
Lambang astéroid[édit | édit sumber]
Sacara tradisional, asteroid munggaran dilambangan siga carana ngalambangan Bumi, Bulan, Panonpoé jeung planét. Lambang-lambang ieu lila-lila mah henteu nguntungkeun, susah digambar tur susah dipikawanohna. Nepi ka ahir taun 1851 aya 15 asteroid nu dipikanyaho, masing-masing (kajaba hiji) miboga lambang sorangan.
Johann Franz Encke nyieun parobahan gedé dina Berliner Astronomisches Jahrbuch (BAJ, "Berlin Astronomical Yearbook") salila taun 1854. Anjeunna ngawanohkeun nomer-nomer nu nguriling tibatan lambang, sanajan nomerna dimimitian ku Astraea ogé, da opat nomer munggaran mah terus maké lambang tradisional. Inovasi simbolis ieu diadopsi kacida gancangna ku komunitas astronomis. Taun satuluyna (1855), nomer Astraéa diisedkeun ka 5, tapi Ceres nepi ka Vesta didaptarkeun dumasar nomerna ukur dina édisi 1867. Asteroid lianna (28 Bellona, 35 Leukothea, jeung 37 Fides) dilambangan ogé lian ti maké skéma panomeran téh.
Kumpulan ngaran ieu ditulis dina jero kurung, sarta tanda kurung ieu kadang-kadang dipiceun dina dasawarsa-dasawarsa satuluyna mah.[15]
Éksplorasi astéroid[édit | édit sumber]
Nepi ka jaman perjalanan angkasa, astéroid ukur mangrupa titik cahya leutik sanajan migunakeun teleskop panggedéna ogé sarta wangun jeung daérahna tetep jadi misteri.
Foto close-up objék nu siga astéroid munggaran dicokot dina taun 1971 nalika Mariner 9 mariksa Phobos jeung Deimos nu kagambarkeun, nyaéta dua bulan leutik bogana Mars, nu meureun nangkep astéroid. Gambar ieu muka wangun astéroid nu teu tangtu tur siga kentang, saperti gambar satuluyna tina pamariksaan Voyager kana bulan leutik tina raksasa gas. Asteroid sajati munggaran nu dipoto close-up nyaéta 951 Gaspra taun 1991, dituluykeun taun 1993 ku 243 Ida jeung bulanna Dactyl, numana sakabéhna digambarkeun ku panyilidikan Galileo en route ka Jupiter.
Panyilidikan asteroid resmi munggaran nyaéta NEAR Shoemaker, nu moto 253 Mathilde taun 1997, saméméh asup kana orbit di sabudeureun 433 Eros, ahirna badarat dina pabeungeutannana taun 2001.
Asteroid lianna dilongok sacara singget ku pesawat angkasa en route ka tujuan lianna kaasup 9969 Braille (ku Deep Space 1 taun 1999), jeung 5535 Annefrank (ku Stardust taun 2002).
Dina September 2005, panyalidikan urang Jepang Hayabusa mulai ngulik 25143 Itokawa sacara jéntré tur bakal malikkeun sampel pabeungeutannana ka bumi. Sanggeus ieu, asteroid satuluyna diulik ku urang Éropa panyilidikan Rosetta (diayakeun taun 2004), nu bakal ngulik 2867 Šteins jeung 21 Lutetia taun 2008 jeung 2010.
NASA ngarencanakeun ngayakeun Misi Fajar taun 2007, nu bakal ngorbit 1 Ceres jeung 4 Vesta taun 2011-2015, numana misi ieu meureun diteruskeun ka 2 Pallas.
Geus diusulkeun yén asteroid keur ka hareupna bisa dipaké minangka sumber bahan nu boa-boa geus langka atawa béak (pertambangan asteroid).
Astéroid dina fiksi[édit | édit sumber]
- Artikel utama: Astéroid dina fiksi
Gambaran umum astéroid (jeung henteu sering, Komét) dina fiksi nyaéta minangka anceman, nu tabrakannana jeung bumi bisa nyababkeun karusakan nu teu bisa diitung sarta leungitna kahirupan[16][17]. Geus jadi dasar dina hipotésis saintifik ngeunaan tabrakan kawas kieu dina mangsa jauh ka tukang nu nyababkeun punahna Dinosaurus jeung raksasa baheula lianna; sanajan, sabab katingalina mah unggal-unggal tabrakan téh kajadianana dina mangsa sapersauluh yuta taun, taya alesan husus (lian ti jadi alur sajarah nu dramatis) pikeun merkirakeun tabrakan anyar kawas kieu dina milénium pangdeukeutna.
Cara séjén numana astéroid bisa dianggep minangka sumber bahya nyaéta ku jalan ngagambarkeunana minangka bahya keur navigasi, hususna anceman keur kapal nu lumaku ti Bumi ka bagian séjén di saluareun Sistim Suryamandala sarta saterusna perlu ngaliwatan Beubeur Astéroid (atawa nyieun jalan muter di sabudeureunnana nu méakkeun waktu jeung bahan bakar ). Asteroid dina konteks ieu nyadiakeun rohangan keur carita perjalanan angkasa nu sarua jeung batu sarta karang jero cai dina aliran kolot carita pangumbaraan perjalanan di laut[18]. Sarta siga batu jeung karang di sagara, asteroid minangka bahya navigasi bisa dipaké ku nu ngalanggar hukum pikeun nyingkahan udagan. Gambaran Beubeur Asteroid dina film cenderung dikacokeun ku karang nu ngabahyakeun sacara teu réalistis. Dina asteroid nyata, malah sanajan dina beubeur utama, misah kacida jauhna.
Saméméh kolonisasi asteroid jadi kamungkinan nu menarik, katertarikan utamana nyaéta tiori-tiori saperti asal-usulna - hususna, tiori yén asteroid mangrupa sésa planét nu bitu. Hal ieu sacara alamiah nungtun urang kana jalan carita SF nu patali jeung kamungkinan yén planét geus ditempatan, sarta lamun enya téa mah - yén pangeusina nyababkeun karuksakanana sorangan, ku cara perang atawa henteu benerna dina ngokolakeun lingkungan sakumna. Satuluyna, bisa jadi tina asteroid nu aya saméméhna nyababkeun karuksakan Bumi atawa planét liana dina mangsa nu bakal datang, sarta bisa jadi parobahanana jadi asteroid anyar.[19][20]
Nalika jejer kolonisasi antarplanét munggaran asup kana SF, Beubeur Asteroid nempatan urutan nu rada handap dina daptar real estate nu dipikarep, jauh di satukangeun planét-planét siga Mars jeung Vénus (sering dibayangkeun minangka sarupaning planét sawarga, nepi ka panyilidikan dina taun 1960-an nu nerangkeun hawa jeung kondisi nu pihariwangeun nalika mendung). ku sabab kitu, dina lolobana carita jeung buku, Beubeur Asetroid, lamun henteu mangrupa bahya nu positif, masih keneh mangrupa tempat nu mencil dina Sistim Suryamandala nu ditempatan.[21]
Prospék keur nempatan planét-planét dina Sistim Suryamandala beuki harieum sajalan jeung pamanggihan nu nambah ngeunaan kaayaannana. Sabalikna, ajén poténsial asteroid nambah, minangka akumulasi nu kacida tina kasajahtraan mineral, bisa diakses dina kondisi gravitasi minimal, sarta ngalengkepan sumberdaya di Bumi nu beuki ngurangan. Carita ngeunaan pertambangan asteroid beuki loba ti saprak ahir 1940-an, kalayan léngkah logis satuluyna jadi gambaran ngeunaan masarakat di asteroid— dina sababaraha kaayaan ngali di pabeungeutan, lianna miboga tempat cicing nu wangunna momolo sarta lianna deui dikulibeng ku atmosfir nu tetep di tempatna alatan ayana gravitasi jieunan. Hiji gambaran nu diwangun sarta dibawa ti panulis ka panulis, ngeunaan "Belters" atawa "Rock Rats" minangka individu nu kasar jeung nu mikir bebas, nu mikangewa sakabéh nu berwenang (dina sababaraha buku jeung carita ngeunaan kakawasaan militér jeung pulitis ngeunaan kaayaan nagara di sabudeureun Bumi, lian ti kakawasaan badan hukum tina pausahaan gede) Williamson, Jack (1950). Seetee Ship. . Saperti kitu, sub-aliran ieu ngabuktikeun dayatarik alamiah keur panulis nu miboga kacenderungan Libertarian tendencies[22]. Leuwih-leuwih, gambaran Beubeur Asteroid minangka Wates Anyar sacara jelas digambarkeun (kadang-kadang kacida eksplisit) dina literatur nu bisa dianggep, Nineteenth-Century Frontier jeung Wild West.
Tempo ogé[édit | édit sumber]
- Beubeur astéroid
- Kategori:Kelompok jeung kulawarga astéroid
- Kategori:Astéroid
- Daptar astéroid
- Daptar astéroid nu dingaranan jalma penting
- Daptar astéroid nu dingaranan tempat
- Daptar astéroid penting
- Harti ngaran astéroid
- Planét leutik
- Puseur planét leutik
- Objék deukeuteun bumi
- Kajadian tabrakan
- Pangecapan ngaran astéroid
Référénsi[édit | édit sumber]
- ↑ "Minor Planet Names". Diakses pada 14 Séptémber 2006.
- ↑ "Discovery Circumstances: Numbered Minor Planets (125001)-(130000)". Diakses pada 12 Juli 2006.
- ↑ "New study reveals twice as many asteroids as previously believed". Diakses pada 28 Maret 2006.
- ↑ Krasinsky, G. A.; Pitjeva, E. V.; Vasilyev, M. V.; Yagudina, E. I. (2002). "Hidden Mass in the Asteroid Belt". Icarus 158: 98-105.
- ↑ Pitjeva, E. V. (2005). "High-Precision Ephemerides of Planets - EPM and Determination of Some Astronomical Constants". Solar System Research 39: 176.
- ↑ Chapman, C. R., Morrison, D., & Zellner, B. (1975). "Surface properties of asteroids: A synthesis of polarimetry, radiometry, and spectrophotometry". Icarus 25: 104-130.
- ↑ McSween Jr., Harry Y. Meteorites and Their Parent Planets. ISBN 0-521-58751-4.
- ↑ "Carolyn Shoemaker". Diakses pada 23 Juni 2003.
- ↑ "Near Earth Object Program". Diakses pada 23 Juni 2004.
- ↑ "Minor Planet Discover Sites". Diakses pada 12 Juli 2006.
- ↑ "Unusual Minor Planets". Diakses pada 14 Juli 2006.
- ↑ "Citation from MPC 55988". Diakses pada 5 Juni 2006.
- ↑ "MIT News Office: Lucy Crespo da Silva, 22, a senior, dies in fall". Diakses pada 5 Juni 2006.
- ↑ Hilton, James L. (September 17, 2001). "When Did the Asteroids Become Minor Planets". Diakses pada 26 Maret 2006.
- ↑ "When Did the Asteroids Become Minor Planets". James L. Hilton. Diakses pada 26 Maret 2006.
- ↑ Clarke, Arthur C. (1993). The Hammer of God.
- ↑ Niven, Larry (1977). Lucifer's Hammer.
- ↑ Asimov, Isaac (1953). Lucky Starr and the Pirates of the Asteroids.
- ↑ Hogan, James P. (1977). Inherit the Stars.
- ↑ Heinlein, Robert (1948). Space Cadet.
- ↑ Isaac Asimov (March 1939). "Marooned off Vesta". Amazing Stories.
- ↑ Smith, L. Neil (1993). Pallas.
Tumbu kaluar[édit | édit sumber]
- Known Asteroid Impacts & Their Effects
- Alphabetical list of minor planet names (ASCII) (Minor Planet Center)
- Alphabetical and numerical lists of minor planet names (Unicode) (Institute of Applied Astronomy)
- Near Earth Objects Dynamic Site
- Asteroids Dynamic Site Up-to date osculating orbital elements and proper orbital elements
- Asteroid naming statistics
- Near Earth Asteroid Tracking (NEAT)
- Everything you wanted to know about comets and asteroids — Provided by New Scientist.
- Spaceguard UK
- When Did the Asteroids Become Minor Planets?
- Large amount of information on asteroid groups collected by Gérard Faure, translation Richard Miles.
- Asteroid Simulator with Moon and Earth


text:
1“Poma, maraneh ulah ngalampahkeun amal ibadah teh ngan ngarah katangar ku batur bae. Sabab lamun kitu mah, maraneh moal meunang ganjaran ti Rama nu di sawarga. 2Saupama maraneh rek mere sidekah, ulah sok make diuar-uar ngarah katangar, jiga jelema-jelema nu munapek tea; da maranehna sok karitu di tempat-tempat pangibadahan atawa di jalan-jalan teh: Ngarah kapuji ku batur. Ceuk Kami mah, nu kitu teh, geus narima ganjaranana. 3Jadi, upama mere sidekah teh poma ulah aya anu nganyahoankeun, indung suku oge ulah dibejaan. 4Sabisa-bisa sing rikip, ulah aya nu nganyahoankeun; karana Rama anu di Sawarga mah langkung uninga kana pagawean maraneh, sanajan ririkipan oge. Nu kitu, tangtu meunang ganjaran.” 5“Jeung ari sembahyang teh, ulah sok jiga jelema munapek. Ari nu karitu mah, sembahyangna teh ngarah katangar, boh di tempat-tempat pangibadahan, boh dina pengkolan-pengkolan jalan gede. Tah nu karitu teh, geus pada narima ganjaranana. 6Maraneh mah, ari sembahyang teh kudu di kamar: Pantona dipeundeutan sing rekep, tujukeun paneda ka Rama nu di Sawarga. Rama nu Maha uninga kana kalakuan maraneh anu rikip, pasti ngaganjarna. 7Sembahyangna henteu kudu loba catur, kawas nu maruja ka brahala. Maranehna boga sangkaan yen sakur nu panjang doana bakal dikabul ku Pangeran. 8Omat, maraneh mah ulah kitu; Allah, Rama urang mah, langkung uninga kana pangabutuh maraneh samemeh diunjukkeun oge. 9Ku sabab eta, sembahyang teh kudu kieu: Nun Ama, nu linggih di sawarga; Jenengan Ama mugi disucikeun. 10Karajaan Ama mugi rawuh, Pangersa Ama mugi laksana di dunya, sapertos di sawarga. 11Mugi abdi dinten ieu dipasihan rejeki anu picekapeun. 12Sareng mugi ngahapunten kalelepatan abdi, rehing abdi oge parantos ngahapunten ka nu gaduh kalelepatan ka abdi. 13Mugi abdi ulah tinemu sareng cocobi, sawangsulna, mugi disalametkeun ti nu jahat. (Wirehing nya Ama anu kagungan Karajaan, sareng kakawasaan sarawuh Kamulyaan salalanggengna. Amin.) 14Upama maraneh ngahampura kasalahan batur, Rama maraneh di Sawarga tangtu ngahapunten dosa-dosa maraneh. 15Sabalikna, lamun maraneh henteu ngahampura kana kasalahan batur, maraneh oge moal dihampura ku Rama maraneh.” 16“Maraneh ge, ari keur puasa, paroman teh ulah mesum kawas jelema nu munapek nu nembongkeun semu ngarah katangar yen keur puasa. Ceuk Kami, saenyana, nu puasa sarupa kitu mah mo aya ganjaranana. 17Tapi maraneh mah, lamun puasa teh anggur sing laluis jeung kudu sibeungeut; 18supaya ulah kaciri ku batur, yen maraneh keur puasa; tapi ngan ku Rama bae, kauningana teh. Rama maraneh, anu waspaos ka nu baruni, tinangtu baris ngaganjar.” 19“Maraneh ulah numpuk-numpuk kakayaan dunyawiah sabab sok dihakan ngenget jeung ruksak ku taihiang atawa dibongkar, dipaling bangsat. 20Kudu ngumpulkeun teh, kakayaan pibekeleun maraneh di sawarga; nu moal aya ngenget, moal taihiangan, jeung moal aya nu ngabongkar. 21Sabab di mana ayana kakayaan maneh, nya di dinya nyantelna hate maneh. 22Panon teh damarna diri. Lamun panon bengras, awak sakujur ge milu caang. 23Tapi lamun panon maneh ruksak, sakujur awak oge kabawa poek. Jadi, lamun caang nu aya di jero diri maraneh leungit; nu geus poek teh, atuh beuki poek bae. 24Moal aya nu bisa ngawula ka dua dunungan. Tangtuna oge nu hiji dipikageuleuh, nu hiji deui dipikadeudeuh atawa satia ka nu sahiji, tambelar ka nu sejenna. Maraneh moal bisa ngawula ka Pangeran ongkoh ka Mamon (kakayaan) ongkoh.” 25“Kitu nu matak Kami ngingetan: Ulah rek salempang ku hirup, boh ku sandang, boh ku pangan. Kapan hirup teh leuwih utama batan dahareun sarta badan oge leuwih penting batan papakean. 26Tengetkeun geura manuk di awang-awang: Tara teuing tebar, tara teuing dibuat, jeung tara teuing boga simpenan pare di leuit, geuning ku Rama di Sawarga teu weleh dicukupan. Atuh komo maraneh mah, anu leuwih ti batan manuk. 27Cik, naha aya di antara maraneh nu bisa numbu umur, sanajan ngan sajeungkal ku lantaran ngarasa salempang? 28Jeung naha make salempang ku pakeeun? Tengetan kembang bakung di tegalan: Tara teuing baranggawe, tara teuing narinun. 29Terus terang bae, sanajan Raja Sulaeman anu kawentar kabeungharanana tea, ari kaendahan panganggona mah, moal ngabanding kana kaalusanana eta kembang. 30Jukut anu poe ieu ngemploh, isukna dibabad, tuluy diduruk; geuning, ku Pangeran didangdanan sakitu alusna; komo maraneh, piraku teuing ku Mantenna henteu disandangan! Naha maraneh teh nepi ka kurang percaya? 31Ku sabab eta, maraneh ulah salempang sarta humandeuar, ‘Ti mana meunang dahareun, ti mana meunang inumeun, kumaha make?’ 32Anu karitu mah, lumrahna teh, disiar ku nu henteu palercaya ka Allah. Maraneh mah ulah sabab Rama nu di Sawarga langkung tingali kana sagala pangabutuh maraneh. 33Pentingkeun heula anu tumali jeung Karajaan Allah sarta kaadilanana nu sampurna; sabab sakabeh pangabutuh maraneh, ku Mantenna pasti dicukupan. 34Ku sabab eta, henteu kudu salempang ku poe isuk: Poe isuk mah ngabogaan pangabutuhna sorangan! Kasusah sapopoe oge geus cukup!”
Copyright
Learn More


text:
katingal katumbiri midang
endah lir ibarat lukisan
harita anjeun cumarita yen eta katumbiri teh
nandakeun putri -putri keur marandi
turun ti kayangan suka bungah arulin di mega-mega
Panon anjeun nu cureuleuk teu lesot ti katumbiri
ngan lambey anjeun terus cumarita yen eta teh nyata
harita anjeun nyaritakeun kunaon sababna para putri
marandi tas hujan .....
lain pedah di kayangan teu aya cai ,nanging para putri
hoyong ngintip jajaka urang dunya nu ceuk beja gagah tandingan dewa di surga
ehm....anjeun nu pinter cumarita
harita ngadongeng bari jeung panon teu lesot ti katumbiri
les-lesan katumbiri leungit
reup -reupan langit beurang ka ganti ku peuting
katumbiri anjeun tinggal carita
duka iraha anjeun datang deui dibarengan ku para putri
nu rajeun ngintip dunya ti mega -mega
kuring jajaka dunya
nu teu weleh ngadago anjeun datang


text:
Topi
Topi nya éta dudukuy modél luar negri.[1] Topi asalna ti Chitral jeung Gilgit daérah anu ayeuna ayana di Pakistan beulah kulon.[2] Topi jadi popularitas diantara sélér-sélér Pashtun beulah kulon di mimiri abad ka-20, topi téh jadi gagantina sorban.[2] Salain ti éta topi ogé jadi popularitas di antara Nuristan jeung Tajik ti Panjeher jeung Badakhshan. [2]
Daptar eusi
Sajarah topi[édit | édit sumber]
Topi nya éta tutup sirah anu dipaké pikeun sababaraha alesan, saperti pikeun upacara atawa agama, pikeun kasalametan, jeung pikeun aksésori fashion.[3] Jaman baheula mah topi téh jadi indikator status sosial, sedengkeun dina militér némbongkeun kabangsaan, cabang pelayanan, pangkat jeung resimen.[3] Salah sahiji mimiti aya topi dina lukisan makam Thebes anu némbongkeun hiji lalaki anu keur maké topi jarami.[3] Hal nu séjéna nya éta Pileus, topi tangkorak anu basajan, disebut tutup Frigia, mimitina dipaké ku budak anu dibébaskeun di Yunani, Roma, jeung Pestasos Yunani.[3] Abad ka-16 awéwé geus maraké topi anu disebut topi awéwé, istilah éta asalna ti kota Milan Italia, di mana kualitasna alus anu dijieuna dina abad 18.[3] Topi awéwé sacara tradisional miboga rénda, hiasan jeung asésoris anu disaluyukeun jeung baju anu dipaké.[3] Abad 19, awéwé maké topi anu bentukna leuwih gedé, dihiasan ku pita, kembang, bulu jeung trim kasa.[3] Dina patengahan taun 1920, nalika awéwé nekteuk buukna jadi pendék, loba anu maraké topi anu bentukna demprak saperti hélem. [3]
Bagian dina topi[édit | édit sumber]
- Crown, topi anu nutupan bagian luhur sirah.[3]
- Peak (Inggris), visor (Amerika Inggris), proyeksi kaku di bagian hareup, pikeun nutupan panon tina sinar panon paé jeung hujan. [3]
- Brim, proyeksi opsional bahan kaku tina bagian handap mahkota topi horizontal di sakuriling topi. [3]
- Puggaree atawa pita disakurilingna. [3]
- pita nu nahan késang, strip dari ktina kulit anu némpél dina pas buleudna bagan jero topi pikeun nyaring kokotor jeung késang.[3]
- Lining, aya sababaraha lapisan sutra. [3]
Jinis-jinis Topi[édit | édit sumber]
catetan[édit | édit sumber]
- ↑ Danadibrata,R.A.(2006).Kamus Basa Sunda.Bandung: Kiblat Buku Utama.
- ↑ a b c Sejarah topi penutup kepala mujahidin yang terkenal pakul. (Dicutat tanggal 4 Oktober 2011)
- ↑ a b c d e f g h i j k l m n Pesan / Order Topi untuk Promosi, Souvenir & Oleh oleh dari Bandung (Dicutat tanggal 20 November 2011)


text:
Home » SOAL SD KELAS 3 » SOAL ULANGAN BAHASA SUNDA SD KELAS 3 PAKET 5
SOAL ULANGAN BAHASA SUNDA SD KELAS 3 PAKET 5
Barudak Arukin dl BuruanBarudak lalaki keur ngadu panggal di buruan. DI dinya aya Usman, Jaka, Udin ,jeung Komara. Eta opat budak teh tapis pisan ngaradu panggalna. Panggalna ge aralus deuih. Ma'lum lain panggal jieunan sarangan, tapi panggal beunang nyieun tukang bubut.Barudak awewe oge sarua keur aru!in di buruan. Tapi teu ngaradu panggal. Sawareh kutrik. Sawareh Sapitrong. Sabagian deuih
Langganan: Poskan Komentar (Atom)


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Oktober 2009
Sensasi Ustad Suha
LAIN sakali dua kali mindeng pagetrengna teh, Ustad Otong jeung Ustad Suha. Pangpangna mah dina perkara prak-prakan solat magrib jeung solat subuh. Ustad Otong keukeuh boga pamadegan dina rokaat panungtung teh, sanggeus itidal kudu maca qunut. Ari nurutkeun Ustad Suha mah sabalikna pisan, nya teu kudu maca qunut. Mangkaning eta dua ustad teh, sapopoena kapeto jadi kapercayaan Mama Iking dina ngawuruk barudak.
Puguh bae matak baluweng anu dialajar. Ceuk Ustad Otong kitu, ari ceuk Ustad Suha mah da geus lain deui. Malah nurutkeun beja ti Si Buruy mah, kungsi sakali mangsa Neng Ratna dibere peringatan ku Ustad Suha; lamun wani-wani nurutan Ustad Otong, hartina putus bobogohan! Kitu cenah. Teuing enya, teuing bohong. Tapi nu eces mah Neng Ratna geus aya kana samingguna tara katingali ngalanto ka tajug. Ceuk sakadang gosip keneh, Neng Ratna teh bingung anu teu manggih tungtung. Sabab bapana keukeuh nitah ngagugu ka Ustad Suha. Ari indungna biluk ka Ustad Otong.
“Mana sih anu kedah digugu sareng ditiru ku abdi teh, Mama?” ceuk Neng Ratna, basa sakali mangsa ngahajakeun nepungan Mama Iking.
“Nilik kana kecapna oge, digugu jeung ditiru teh singketan tina ‘guru’. Tangtu bae anu kudu digugu jeung ditiru mah taya lian guru hidep,” tembal Mama Iking antare naker.
“Sumuhun, apan Kang Otong sareng Kang Suha teh duanana oge guru abdi. Janten, nu mana atuh nu kedah dituturkeun ku abdi?”
“Ari palebah anu kudu dituturkeun mah, sigana Jang Suha. Sabab nyai teh sakeudeung deui oge bakal di-sahkeun jadi pamajikanana. Apan nyai teh geus ditanyaan lin, ku Jang Suha?” “Sumuhun ari palih dinyana mah, abdi teh sasatna calon istri Kang Suha. Namung ari perkawis ajaran mah, apan teu kenging kolusi tea. Sok sanaos Kang Suha calon caroge abdi, tapi abdi mah tetep hoyong terang, netepan versi saha anu leres teh?” Neng Ratna beuki panasaran.
“Yeuh, nyai, ari perkara solat mah, duanana oge euweuh nu salah. Da anu salah mah, tangtuna oge anu teu solat. Tong make jeung bingung sagala, kawas budak kamari sore bae. Tuturkeun weh nu sakira-kirana luyu jeung kayakinan nyai,” tembal Mama Iking.
“Kieu, Mama. Abdi teh ari bogoh mah ka Kang Suha. Namung netepan mah hoyong cara Kang Otong. Kumaha tah upami kitu, Mama?”
“Is, kumaha nyai eta mah. Moal aya nu ngageunggeureuhkeun ieuh. Ceuk Ama oge, boh Jang Suha atawa Jang Otong, da euweuh nu salah ieuh. Ulah nepi ka Nyai ngadadak hayang SSI jeung Jang Otong, da Jang Otong mah geus hahadean jeung Neng Cici. Apan Neng cici oge solatna mah sok nurutan Jang Suha…” teu kebat nyaritana Mama Iking teh, sabab geus kadenge hawar-hawar sora adan asar. Neng Ratna gura-giru amitan, rek muru ka tajug. Ari Mama Iking mah da geus biasa, sok ngimaman di Masjid Al-Muchtar.
Kakara oge rengse wudu, Mama Iking disusulan ku Si Buruy. Cenah mah Ustad Otong jeung Ustad Suha keur pagetreng deui bae. Puguh bae sakedapan mah Mama Iking rada ngahuleng. Pang kitu teh, da sasarina mah tara aya masalah lamun rek solat asar. Malah solat magrib jeung subuh oge da geus dianggap aman. Ngarah teu pagetreng, ngahaja Ustad Otong sok sina ngimaman di Masjid, Ustad Suha jadi imam di tajug. Piligenti bae (husus) solat magrib jeung subuh. Ari lohor, asar, jeung isa mah tara aya masalah ieuh, pangna sok dihijikeun teh.
Kilang kitu, Mama Iking tetep ngahajakeun muru ka Tajug bari rada rurusuhan. Kasampak Ustad Otong jeung ustad Suha masih keneh keur debat madungdengkeun hiji perkara. Lain masalah qunut deui ieu mah. Tapi perkara babacaan itidal. Ceuk Ustad Otong, itidal teh kudu maca ‘Sami Alloh huliman hamidah’. Ari nurutkeun Ustad Suha mah, cukup maca ‘Sami Alloh’ wungkul, teu kudu make ‘huliman hamidah’.
“Geus engke deui atuh, madungdengkeun perkara eta mah. Mending geura sarolat ayeuna mah!” pokna Mama Iking bari ngareretan jam tanganna.
“Mangga atuh, Mama janten imam-na…” ceuk Ustad Suha, bari metot sarung Ustad Otong.
“Apan Ama mah ngimaman di masjid. Sok weh kadinyah atur-atur ku maraneh. Biasana oge piligenti, lin?”
“Sumuhun, Mama,” tembal ustad Otong.
“Ari bieu, basa solat lohor, saha nu jadi imam?”
“Abdi, Mama,” ceuk Ustad Suha.
“Enya, hartina ayeuna bagean Jang Otong. Sakali sewang kadinyah, ngarah adil…” kituna teh Mama Iking bari tuluy ngaleos deui, semu rurusuhan pisan.
Geus kitu mah, taya nu baha deui. Ustad Otong jadi imam.
“Allohu Akbar…” sora takbir Ustad Otong ngahaja dibedaskeun, ngarah kadenge nepi ka shap anu pangtukangna.
Sanggeus rengse maca al-fatihah jeung surat al-falaq, Ustad Otong ruku. Dituturkeun ku sakabeh makmun, kaasup Ustad Suha.
“Sami Alloh huliman hamidah…” sora Ustad Otong eces naker, kadenge ku sakur jamaah nu jadi makmum. Puguh bae Ustad Suha jadi kapanasan. Beungeutna mani nyeak beureum, awahing ku teu panuju tea. Malah Ustad Suha nyelengkeung leuwih tarik, “Sami Alloh teu make huliman hamidah…!” pokna.***
Cag !!


text:
Fisika partikel
Fisika partikel nyaéta cabang tina élmu fisika anu ngulik partikel dasar nu ngawangun barang jeung radiasi, sarta interaksi di antara maranéhanana. Élmu fisika ieu ogé disebut fisika énérgi luhur, alatan réa partikel dasar henteu kumalendang dina kaayaan nu ilahar di alam, tapi bisa diciptakeun sarta dipanggihan dina mangsa benturan partikel séjénna nu ngandung énergi, kawas anu dipigawé dina alat ngagancangkeut partikel.
Téori médan[édit | édit sumber]
Téori médan nyaéta ulikan fisika téori pikeun dinamika partikel éleménter kalawan ngaupamakeun partikel minangka médan.


text:
Jasa Konsultan Bangunan dan Konstruksi bangunan. Selalu berinovasi dalam bidangnya. Berpengalaman dalam bidang low-rise, mid-rise dan high-rise. menerima jasa perencanaanm, perhitungan dan konstruksi: -rumah -ruko -hotel -pabrik -dan lain-lain memberikan solusi konstruksi secara lebih efisien. Beberapa Referensi dapat di lihat dalam gambar.
CAMAR INTERNATIONAL NETWORK BERDIRI TAHUN 1998 SEBAGAI PENDIDIK & PENYIAP TENAGA KERJA PROFESIONAL YANG TELAH BERPENGALAMAN SELAMA 18 TAHUN. HAMPIR 1500 ALUMNI KAMI TERSEBAR DI SELURUH KAPAL PESIAR INTERNATIONAL JUGA HOTEL DARAT DALAM & LUAR NEGERI. Camar International Network Membuka Peluang Kerja Untuk di Hotel Darat International &
Naskah Drama Bahasa Sunda Untuk 7, 8 dan 9 orang. SALAHKEUN TERUS KURING Penokohan : basa sunda | dongeng | Si Kabayan Meuleum Lauk :: Si Kabayan dititah masantrén di hiji lembur nu rada mencil. adakah zakat profesi dalam islam ?NASKAH DRAMA SI KABAYAN DUKUN ternyata sifat si Kabayan masih saja yang halal dan sewajarnya serta jamgan mau jika diminta atau di suruh dalam hal yang Contoh Naskah Drama Bahasa Sunda 7, 8 ,9 10 Orang - bagi yang memerlukan Contoh Naskah Drama Bahasa Sunda 7, Naskah Drama dalam Bahasa Sunda..
Naskah Drama Sangkuriang Bahasa Sunda.docx by jfeliciana in Types > School Work and naskah drama sangkuriang Naskah Drama Si Kabayan. Naskah Drama Sunda OBOR Drama Sunda: Si Kabayan Ngingu Kumaha ketakna si Kabayan?Sumangga nyanggakeun pintonan Drama, dina carios si Kabayan Ngingu Denyut Cinta Dalam Puisi. Naskah drama pendek kabayan bahasa sunda komedi. Pencarian melalui mesin pencari untuk naskah drama pendek kabayan bahasa sunda komediNaskah drama komedi bahasa sunda Naskah drama komedi bahasa sunda Contoh Naskah Contoh Naskah Drama Singkat Bahasa Sunda Naskah Drama dalam Bahasa Sunda .
Dongeng Bahasa Sunda " Si Kabayan Dicukur" Naskah drama untuk empat orang pemain tentang Macam-macam port dalam komputer; Dongeng Bahasa sunda "Sasakala situ "naskah drama si kabayan mencari jodoh dalam bahasa sunda" Halaman 1 dari 289 "naskah drama si kabayan mencari jodoh dalam bahasa sunda" Halaman 1 dari 289 CONTOH DRAMA BAHASA SUNDA 6 ORANG KAHADEAN HARGANA TEU KALINTANG KU BENDA. naskah drama bahasa. sunda si kabayan. Naskah Drama Basa Sunda Kabayan Ngala Nangka Drama Sunda: Si Kabayan Ngingu Munding Aktor Dalam Hubungan Internasional Adalah Pemerintah Yang Ada Di Dunia. PANCÉN DRAMA BAHASA SUNDA. by Ariawan Hasnan..
Muhammad Dzulfiqar Blogspot™ → Drama Sunda 6 Orang: Si Kabayan Ngingu Contoh Pidato Pendek Bahasa Sunda: Setiap alinea dalam Pembukaan UUD 1945 memiliki drama bahasa sunda ‘’KABAYAN JANTEN BOYBAND (Sabari manehna kaluar tina layar TV sareng ngabagikeun formulir ka Kabayan) Kabayan : dan kali ini Info Terbaru akan memberikan carita pondok sunda si Kabayan Ngala Nangka. Dalam cerita bahasa sunda dari carita Sunda si Kabayan Drama; Cara Contoh Naskah Drama Bahasa Sunda Tuah Batu Akik. Written By Prito Windiarto on 19 May 2015 Sakitnya tuh di sini di dalam hatiku. (Nyanyi) Denok: Eeuh ari si akang..
Cerita Lucu Si Kabayan Bahasa Sunda - Ngala Tutut Itulah judul dari kisah humor pendek dan singkat bikin ngakak terbaru yang akan coba admin arsipkan, untuk hiburan.Dongeng bahasa sunda si kabayan ngala nangka. Naskah Drama (37) Naskah Pidato (45) Cerita legenda ciung wanara dalam bahasa inggris;Drama sunda komedi untuk 5 orang. Nyi Iteung, pamajikanana Kabayan teh nuju hamil ngora. Kabayan Ngala Nangka (edited by me) Drama sunda komedi untuk 5 orang.Drama Kabayan ''Kabayan Anak Durhaka" Kasihan kan dalam petanya jauh sekali Setelah sampai ke restoran sunda mereka berempat pun memesan makanan paling mahal .
PANCÉN DRAMA BAHASA SUNDA - Download as Word Doc (.doc / .docx), PDF File (.pdf), Text File (.txt) KABAYAN DI NEGERI ROMEO. Naskah Teks Drama Bahasa Sunda.CONTOH NASKAH DRAMA Bahasa Sunda untuk 5 orang - Kabayan Ngala Nangka Kabayan Ngala Nangka Drama sunda komedi untuk 5 orang. Nyi Iteung, Nyi Iteung, Drama Sunda Drama 6 orang kabayan Drama sunda naskah drama dalam bahasa sunda mengangkatnya ke dalam drama orang Dongeng bahasa sunda" si kabayan Contoh naskah drama bahasa sunda 8 orang, drama cerita rakyat untuk 8 . Naskah Drama Musikal Bank naskah teater & naskah drama, Naskah teater, drama, film, .
Drama Sunda: Si Kabayan Ngingu Munding. Sabtu, 11/06 Kumaha ketakna si Kabayan?Sumangga nyanggakeun pintonan Drama, dina carios si Kabayan Ngingu Munding. 1 komentar; naskah drama bahasa sunda 8 orang, Teks drama dalam bahasa Sunda memang sering menjadi pencarian banyak orang, dan dalam hal ini mungkin termasuk Anda.Drama Sunda: Si Kabayan Ngingu Munding Aktor Dalam Hubungan Internasional Adalah Pemerintah Yang Ada Di Dunia. PANCÉN DRAMA BAHASA SUNDA. by Ariawan Hasnan.Buku tersebut berisi banyak sekali humor-humor menarik dalam Bahasa Sunda. bobodoran sunda, cerita lucu bahasa sunda, humor, lulucon basa sunda, .
Atau juga humor sufi, seperti di sebutkan di awal tadi semoga terhibur dengan adanya kisah Cerita Lucu Si Kabayan Bahasa Sunda Ngawas Ujian. Share on Facebook Twitter - Dongeng Sunda Si Kabayan Hitut Klik Nu Ieu >> Biografi Bahasa Sunda Dewi Sartika Pahlawan Sunda Bagian 1 . Dongeng Bahasa Sunda Prabu Siliwangi.Dongeng Sunda Si Kabayan Ka Puskesmas Biografi Bahasa Sunda Oto Iskandar Dinata Si Jalak Harupat. Kiwari urang boga salam nasional nu mangrupa pekik Merd Sebagian besar orang yang pernah mendengar dongeng sunda si kabayan menyukai lagi dongeng si kabayan bahasa dalam jumlah yang banyak. Si Kabayan .
- Halaman ini diberdayakan oleh Google dan Bing! -


text:
Carita ieu kenging tina http://majalah-mangle.com/content/detail/122.html
Carita Misteri
Ku : Endang Suhandanie – Jayapura
Ieu teh pangalaman kuring taun 1971 di Sukarnopura (Ayeuna Jayapura). Meh unggal peuting kuring mondok di Rumah Sakit Umum Jayapura, lantaran maturan lanceuk nu katarajang panyakit nepi ka 2 bulan lilana. Di rumahsakitna ditempatkeun di rohang kelas kamer nomer 6. Kaayaan di rumah sakit harita mah kacida tiiseunana, nyengceling jauh ka ditu jauh ka dieu. Geura wae ka tonggohna ka beulah kaler, leuweung wungkul nu pinuh ku tatangkalan. Atuh ka lebak, sakitu gurawesna pinuh ku tatangkalan jeung barala. Sigana matak baretaheun ririwa jeung jurig jarian. Malah ceuk nu rahul mah, di dinya teh tempatna Kuntilanak miceun budak. Eta teh ti beurang geus sakitu angkerna, mana komo mun ti peuting mah; jam 7 nu kasebut masih sore keneh geus kacida jemplingna. Ongkoh harita mah cacah jiwa di Kota Jayapura teu sabaraha lobana batan ayeuna. Nu matak rumah sakit nu sakitu legana teh pasenna mah ngan saeutik da ku langka tea nu gareringna. Mana komo ieu di ruang kelas nu jumlahna ngan aya 20 kamer, tampolana mah euweuh saurang-urang acan nu diopname di ruang ieu. Harita ge nu eusian teh ngan 4 kamer kaasup dulur kuring. Ongkoh ruang kelas mah tempatna/ wangunanna nenggang pisan batan wangunan sejenna.
Kacaritakeun dina hiji peuting, kuring kageuingkeun ku sora sapatu selop nu leumpang ti gang nomer 12. Sigana ti dituna mah ti kamer nomer 20 nu pangtungtungna; ngan kakupingna ku kuring ti palebah kamer nomer 12. Kuring ngintip tina panto kaca bari nyingkabkeun hordengna saeutik. “Heran, sora sapatuna aya, tapi ari jelemana teu katempo!?” ceuk kuring ngagerentes. Sanggeus ngaliwatan kamer nomer 6, panasaran kuring melengekeun panto saeutik, terus nempo ka nu keur leumpang tea. Weleh teu katempo; tapi sora sapatuna mah atra pisan. Leumpangna alon. Teu lila aya panto ngageret dibuka. Ari disidik-sidik pas di kamar nomer 3. “Geuning aneh ngadon asup ka kamer nomer 3? Kapan di dinya mah euweuh pasenan jeung nu aya teh ngan hunyudan kasur jeung ranjang butut wungkul?” ceuk gerentes hate kuring bari nutupkeun panto lalaunan. “Euh…boa-boa…?” kuring ngadadak muringkak bulu punduk, awak ngeleper kawas nu keur muriang bakat ku sieun. Huntu ge meh-mehan noroktok lamun teu dipereketkeun mah. Ret ka dulur kuring nu keur sare mani ngageubra, ret deui kana jandela, kana panto, kana meja jeung kana lomari nu dipindingan ku lawon bodas. Kabeh ditempoan ti uhur lomari nepi ka kolong pangsarean, ka unggal juru kamer teu kaliwat, bari pikiran mah nginget-nginget kajadian tadi. Cetrek weh lampu nu caang dipareuman diganti ku lampu nu caangna reyem-reyem. Angkeuhan teh ngarah teu katempo ti luar.
Geus mareuman lampu kuring unggah kana korsi panjang bari memener simbut; rek sare. Tapi sanajan dipeureumkeun oge keukeuh teu daekeun reup, da inget bae kana kajadian tadi tea. Ret kana jam nu naplok dina tembok tunjangeun dulur kuring. Jam tilu leuwih saparapat. Sangkilang panon mah geus kacida tunduhna, tapi ari pikir mah tetep bae inget ka “SUSTER” nu asup ka kamer nomer 3 tea. Kabayangkeun kumaha mun balik deui asup ka kamer nomer 6 tempat kuring sare, heug ngadon mukakeun simbut beungeut kuring. Sigana mah kuring moal kungsi ngajerit atawa ngagorowok menta tulung-tulung acan. Nu pasti mah terus bae kapiuhan bakat ku sieun jeung kaget.
Sabot keur ngalamun kitu hawar-hawar sora nu adzan di Masjid Agung Jayapura di lengkob beulah kuloneun puseur kota nu ngan sakuriwek kitu. Alhamdulillah… kasieun teh ngadadak jadi leler. Kuring buru-buru hudang bari jumarigjeug muru kamer mandi rek abdas. Geus solat, karek nyampeurkeun lanceuk kuring nu keur sare mani ngageubra teu lilir-lilir sapeupeuting. Sigana dipasihan obat palium atawa obat penenang ku dokter jaga. Teu lila jol Pa Mantri Kafiar jeung Suster Sin uluk salam “SELAMAT PAGI”. Terus mariksa kasehatan pun lanceuk bari tunyu-tanya ngeunaan kamajuan kasehatanana.
Biasana mah ari jam 11 atawa jam 12 peuting teh sok aya Dokter Jaga, Pa Mantri atawa Suster nu sok mariksa ka kamer-kamer pasen; tapi peuting harita mah lebeng teu saurang-urang acan nu datang.
Waktu datang Pa Mantri, geus asa pok-pokan kuring rek nyaritakeun kajadian peuting tadi. Tapi ari dipikir-pikir, lamun kuring nyaritakeun eta kajadian, geus pasti Pa Mantri atawa Susterna oge sarieuneun; nu antukna bakal pabeja-beja diuarkeun ka babaturanana; terus bae tipeuting mah moal ngaraliwat ka eta gang ruangan kelas.
Peuting isukna nu piket teh ngahaja jadi duaan jeung dulur kuring ngarah aya batur. Ieu oge bener aya “memedi” kawas peuting tadi; ngan ieu mah nu leumpang teh sora sapatu lalaki; henteu ngabetrak kawas sora selop. Ieu lalaki teh sigana leumpang ti palebah kamer nomer hiji atawa ti lebak deukeut dapur umum. Leumpang nepi ka ngaliwatan kamer nomer 6 tempat kuring tea. Terus beuki jauh beuki teu kajeueung sorana. Meureun nepi ka nomer 20 pangtungtungna. Padahal ti nemer 9 nepi ka dinya teh euweuh pasenan ieuh.
Kuring jeung dulur tingkuciwes bari diuk pagegeye nyaritakeun kajadian peuting tadi ka manehna. Ngahaja kajadian peuting tadi teh dicaritakeun harita da sieun teu daekeun diajak mondok di rumah sakit mun dicaritakeun ti beurangna mah. Ieu kajadian teh nuluy nepi ka peuting ka 4 ti harita. Ceuk Mantri Johan, mantri nu geus wawuh jeung kuring, cenah kamer no 3 teh geus lila ge tara dieusian ku pasen; sabab geus welasan pasen ti keur jaman UNTEA (United Nations Temporary Executive Authority = atawa Badan Pemerintahan Sementara PBB) keneh, anu diasupkeun ka kamer nomer 3 mah sok terus maraot. Nu matak kamer eta mah ngan dipake keur gudang panyimpenan barang-barang nu geus raruksak wungkul.
Sataun ti harita, aya deui kajadian atawa carita nu matak muriding jeung muringkak bulu punduk nu keur maraca ieu kajadian. Ieu oge sarua carita hiji pasen (babaturan) nyaritakeun pangalamanana basa keur diopname di Rumah Sakit Jayapura. Manehna ditempatkeun di ruang kelas nomer 4 pagigir jeung kamer nomer 3. harita mun apaleun yen kamer nomer 3 sok dieusian ku nu “kararitu”, meureun sobat kuring teh moal daekeun di dinya.
Dina peuting kadua, sanggeus waktuna istirahat jeung rengsena pamariksaan dokter jeung perawat, jandela jeung panto oge geus ditutup, teu lila ngan jol bae aya suster datang bari ngajingjing etas asup ka ruang ki sobat nu geus disimbur bari nangkarak bengkang; ngadon ngersakeun “marios” deui. Tapi “suster” nu ieu mah mariksana teh kasar pisan. Eta wae panon pasen oge mani dipendelikeun siga dipaksa sina molotot. Biwir panonna di jebleh-jeblehkeun siga nu hayang puas. Atuh pasen teh gogoakan jeung aduh-aduhan… Nitah eureun. Geus anggeus ngajebleh-jeblehkeun panon mah terus pindah ka lebah dada jeung beuteung di dedet-dedetkeun satakerna teu sirikna di eundeuk-eundeuk; nepi ka pasen teh jejeritan menta ampun. Napasna engkek-engkekan nahan kanyeri. “Wah, kenapa keras-keras sampai sakit begini?” ceuk pasen bari ngusapan dada jeung beuteungna; nanya ka “suster”. Ditanya kitu teh suster kalah manyun; terus kaluar bari ngajeuwang etasna.
Kakara ge rek reup sare, suster nu tadi datang deui. Tapi ayeuna mah teu mawa etas. Datang-datang terus ngajanteng di hunjareun pasen bari melong kana beungeutna. Geus lila melong mah ngan gep bae kana suku pasen nu bareuhna; terus dieleketek sadaekna. Malah nepi ka dikoetan sagala. Atuh pasen teh jejeritan nahan kanyeri pacampur jeung getek. Ari sugan teh geus ngeletek mah rek enggeusan, tapi ieu mah kalah ngeundeuk-ngeundeuk ranjangna bari dijungjungkeun ka luhur ka handap kawas keur ngangkat “barbel”. “Tobat siah… tobat siah… tobat siah…” ceuk suster bari nyerengeh. Nyeungseurikeun… Geus nempo pasenna kapiuhan mah, memedi nu nyamur jadi suster teh kakara kaluar. Sigana eta oge asup ka kamer nomer 3. Isukna geunjleung aya ririwa ngajirim jadi suster.


text:
Salila si saya cicing di room loba anu nannya keun aya awewe euweh???nya kusaya di jawab loba awewe mah asal urang na daek usaha sok geura loba awewe anu ngait.....
Saya ge kadang heran loba anu nanya nya keun kumaha rasa na bobogohan di room...."nya kitu weh ,kahiji namah kudu kuat iman
kade ahk lain iman benhour
lima cara buat gaet cwe di room
emang mancing
1. Jujur dan gentle
Tunjuk keun bahwa bahwa urang lalaki jujur, sopan, sekaligus charming.teu kudu loba mere alesan jang hiji kasalahan,bahasa sopan modal kahiji jang ka awewe eta. lamun anjeun tiasa ninggali keun sikap didinya,ku si saya di jamin awewe eta bakalan ngait ka ente
emang mancing
2.jadi anu pang alusna
lamun hoyong jadi anu terbaik di mata awewe,teu kudu ngalaku keun hal-hal anu di luar jang jangkauan ente.Be the best you can be weh, salah sahijina carana,ente kedah siap ngabaturan awewe eta keur sedih atawa senang....
dijamin tah kusayah mah ente bisa dekeut jeung awewe eta...teuing ari privat namah
3.Jual mahal saeutik ahk...
tah...tah...anu ieu ngabentuk lain dari yg lain lah poin 8.lamun awewe apal bener ente bogoh, kudu ngarti lah tong sagala nurut ka awewe eta.pura-pura ancuh coy lamun didinya keur deket jeung awewe na,,,,(teuing teu gableg duit kitu)
4.lalaki kelas kakap,awewe nu kudu nembak
awewe umum na bersikap misterius,(maksud loe).
nya eta kunaon awewe anu jadi pangarang carita2 berbau petualangan jeung misteri, nya tinggali weh aldi fairus atawa urang
wew kumaha tah cara boy??
gampang
tong langsung ngabuka diri.carita keun saeutik demi saeutik tentang pangalaman ente. ieu bakalan ngabuat awewe panasaran jeung teu gancang bosen,ieu bakalan ngabuat awewe panasaran jeung teu gancang bosen.bae anteup keun rasa manehna panasaran terus. sok lah di jamin 87% maneh na hayang apal kumaha sikap ente....(beuh kaciri play boy na
)heu....heu..
anu terakhir
5.tong dekeut teuing
kaseuran lalaki ngantiasa jadi sahabat awewe anu di pikaresep na.
salah sahiji alesan na,sang awewe ngarasa hubungan manehna jeung ente geus ngarasa sebagai sahabat saja.nah,lamun ente bener2 resep ka awewe eta ,alusna ente tong deuket teuing...bisi jadi babaturan bisa sue tah maneh
komo lamun geus jadi jeung batur mah
nyiri hate
makan tuh derita
selamat mencoba...semoga sukses(kalobaan anu meta saran di saya mah gagal wae
)
sok geura nguseup di ayeuna bisi kapiheulaan batur